title: Hollihaan koulu

text: Hollihaan koulun opetuksessa painottuu kielenopetus ja se on saanut European Label -kunniamaininnan kielenopetuksesta vuonna 1998. Kielikylpytoiminta on alkanut Kokkolassa vuonna 1992. Koulu toimii alun perin kanadalaisen kielikylpyopetuksen mallin mukaisesti, jota on sovellettu suomalaiseen toimintaympäristöön. Hakeutuminen kielikylpyopetukseen tapahtuu päiväkotien (Hakalahden päiväkoti; ruotsinkieli ja The English Kindergarten of Kokkola; englanninkieli) kautta. Lapset aloittavat päiväkodissa 5-vuotiaiden ryhmissä. Kielikylpyopetus tapahtuu alkuvaiheessa suurimmaksi osaksi vieraalla kielellä. Koulussa toimivat suomen-, ruotsin- ja englanninkieliset luokat 1-6. Koulussa on myös esiopetuksen suomen- ja ruotsinkielinen luokka.


title: Hollihaan koulu

text: Koulu on monikulttuurinen suomalainen koulu, jossa toimi myös valmistavan opetuksen ryhmä. Koulun oppilaissa ja henkilökunnassa on noin 20 eri kansallisuutta. Koulussa on toiminut lähes 20 vuotta Kokkolan kielikylpy-yhdistyksen (KIM) ylläpitämä aamu- ja iltapäiväkerho, jolla on omat ajanmukaiset toimitilat koulukiinteistössä. Koulussa toimii vanhempainyhdistys.


title: Hollihaan koulu

text: Koulun peruskorjaus- ja laajennushankeessa valmistui uusia luokkatiloja sekä liikuntahalli ja ruokala. Laajennus ja peruskorjaus valmistuivat 1.1.2010 ja koulu aloitti toimintansa uudistetuissa tiloissa kevätlukukauden 2010 alussa.


title: Hollihaan koulu

text: Koulu sijaitsee Hollihaan kaupunginosassa, Kokkolan keskusta-alueella Englanninpuistossa lähellä urheilualueita. Kävelymatkan päässä sijaitsevat kaupungin keskustan museot, jalkapallokenttä, jäähalli, uimalli, Urheilutalo ja talviurheilupaikat.


title: Juhana Ylinen

text: Juhana Ylinen on suomalainen diplomi-insinööri (Teknillinen korkeakoulu). Hänen isänsä oli lentotekniikan ja rakennusstatiikan professori Arvo Ylinen ja äitinsä lääketieteen lisensiaatti Lea Maria Hietarinta.


title: Juhana Ylinen

text: Juhana Ylinen on Suomen avaruustoiminnan pioneeriyrityksiin kuuluneen Kauniaisissa toimineen Ylinen Electronics Ltd:n perustaja.


title: Juhana Ylinen

text: Juhana Ylisen ensimmäinen avaruuslaite oli Neuvostoliitolle kehitetty Radioastron-satelliitin radiometri. Laite jäi pitkään käyttämättömäksi, koska Neuvostoliitto ja sittemmin Venäjä eivät saattaneet Radioastron-satelliittia valmiiksi ennen vuotta 2010, satelliitti laukaistaneen vuonna 2011 Ylisen laite mukanaan.


title: Juhana Ylinen

text: Ylinen Electronics on kehittänyt mikroaaltolaitteita sekä tutkia mm. ESA:n SMOS- ja Planck-satelliitteihin sekä Cassini-Huygens-luotaimeen.


title: Juhana Ylinen

text: Juhana Ylinen myi yrityksen 2000-luvun alussa Elektrobit Oyj:lle. Elektrobitin mikroaaltotekniikkatoiminnot ovat tänä päivänä osa DA-Design -nimistä yritystä.


title: Seppo Mäkelä (jalkapalloilija)

text: Seppo Mäkelä (s. 18. tammikuuta 1945) on entinen suomalainen jalkapalloilija.


title: Seppo Mäkelä (jalkapalloilija)

text: Tukimiehenä pelannut Mäkelä edusti urallaan Kokkolan Jymyä 1964, Gamlakarleby Bollklubbia 1965–1967, Kokkolan Palloveikkoja 1968–1976 ja Jakobstads Bollklubbia 1977–1978. Hän voitti Palloveikoissa Suomen mestaruuden 1969. Kaikkiaan Mäkelä pelasi 11 kauden aikana 235 pääsarjatason ottelua, joissa hän teki 16 maalia.


title: Seppo Mäkelä (jalkapalloilija)

text: Mäkelä pelasi maajoukkueessa vuosina 1969–1971 yhteensä kolme maaottelua.


title: Asko Mäkilä

text: Asko Mäkilä (s. 20. elokuuta 1944 – 2. helmikuuta 2012 Jämsänkoski, Jämsä) oli suomalainen jalkapalloilija.


title: Asko Mäkilä

text: Hyökkääjänä pelannut Mäkilä edusti urallaan Valkeakosken Hakaa mestaruussarjassa 1963–1969 ja Jämsänkosken Ilvestä alemmilla sarjatasoilla 1970–1975. Hän voitti Hakassa Suomen mestaruuden 1965 sekä Suomen Cupin 1963 ja 1969. Kaikkiaan Mäkilä pelasi seitsemän kauden aikana 119 pääsarjatason ottelua, joissa hän teki 72 maalia. Kaudella 1965 hän teki edelleen voimassa olevan ennätyksen viimeistelemällä maalin 12 peräkkäisessä ottelussa.


title: Asko Mäkilä

text: Mäkilä pelasi maajoukkueessa vuosina 1965–1967 yhteensä viisi maaottelua, joissa hän teki kolme maalia.


title: Asko Mäkilä

text: Mäkilä työskenteli Jämsänkosken paperitehtaalla Yhtyneitten Paperitehtaiden ja UPM:n palveluksessa työnjohtajana yli 40 vuoden ajan. Hän kuoli vaikeaan sairauteen 67-vuotiaana 2. helmikuuta 2012. Hänellä oli kaksi tytärtä.


title: Taliesin Jaffe

text: Taliesin Axelrod Jaffe (s. 19. tammikuuta 1977 Los Angeles, Kalifornia) on yhdysvaltalainen ääninäyttelijä, ääniohjaaja, käsikirjoittaja ja entinen lapsinäyttelijä.


title: Taliesin Jaffe

text: Jaffe aloitti lapsinäyttelijänä 1980-luvun alussa ja esiintyi niin elokuvissa kuin televisiosarjoissa. Hänet muun muassa palkittiin kahdesti Young Artist -palkinnolla televisiosarjasta "The Facts of Life" ja televisioelokuvasta "Child's Cry". Sittemmin Jaffe sai ensimmäisen pääroolinsa televisiosarjasta "She's the Sheriff", joka oli hänen viimeinen lapsiroolinsa.


title: Taliesin Jaffe

text: Vartuttuaan Jaffe palasi 2000-luvun alussa television pariin ryhtyessään ääninäyttelijäksi, ääniohjaajaksi, sekä animen käsikirjoitusten kääntäjäksi. Hän muun muassa käsikirjoitti muutamia jaksoja Hellsingiin ja Jigoku shôjon. Näiden ohella Jaffe on äänittänyt muutamia videopelejä, kuten "World of Warcraft: Wrath of the Lich King", "Street Fighter IV" ja "Super Street Fighter IV", sekä "Mortal Kombat vs. DC Universe", jossa Jaffe toimi Salama äänenä.


title: Viron juutalaiset

text: Viron juutalaiset ovat Virossa asuvia juutalaisia. Vuoden 2000 väestönlaskennan mukaan maassa asui 2 145 Viron kansalaisuuden omaavaa juutalaista, joista 1 598 asui Tallinnassa. Muita keskuksia olivat Tartto ja Narva.


title: Viron juutalaiset

text: Ensimmäiset juutalaisista tulivat Viroon jo vuonna 1333. 1600-luvulla juutalaisten määrä kasvoi ja viranomaiset alkoivat vaatimaan heiltä uskollisuuden valan. Vuonna 1721 Virosta tuli osa Venäjän keisarikuntaa kun Ruotsi luovutti Eestinmaan ja Liivinmaan Venäjälle Uudenkaupungin rauhassa. Varsinainen juutalaisten muutto Viroon alkoi kuitenkin vasta, kun Venäjän keisari Aleksanteri II antoi juutalaisille luvan alkaa muuttaa alueelle vuonna 1865. Juutalaisia yhteisöjä muodostui Tarttoon ja Tallinnaan. Tallinnaan rakennettiin synagoga vuonna 1883 ja Tarttoon vuonna 1901. Juutalaisia hautausmaita perustettiin ajan myötä myös Pärnuun, Viljandiin ja Valgaan.


title: Viron juutalaiset

text: Noin 200 juutalaista taisteli Viron itsenäisyyssodassa. Itsenäisessä Virossa juutalaiset saivat kulttuuri-autonomian vuonna 1925. Juutalaisia oli tuolloin 3 045 ja kulttuurisen autonomian saamiseen vähemmistö tarvitsi tasan 3 000 henkilöä. Tallinnaan, Tarttoon ja Viljandiin perustettiin juutalaisia kouluja, joissa kävi yhteensä 352 oppilasta. Vuoden 1934 väestönlaskennan mukaan Virossa oli 4 381 juutalaista, joista 2 203 asui Tallinnassa, 920 Tarttossa, 262 Valgassa, 248 Pärnussa, 188 Narvassa ja 121 Viljandissa.


title: Viron juutalaiset

text: Neuvostoliiton miehitettyä Viron vuonna 1940, kulttuuriautonomia ja kaikki juutalaiset järjestöt lakkautettiin. Kesäkuun 1940 kyydityksessä noin 10 prosenttia eli 414 juutalaista kyyditettiin Siperiaan. Saksan miehitettyä Viron alueen vuonna 1941 juutalaiset joko pakenivat tai tulivat tapetuiksi. Viron alueelle jäljelle jääneet noin tuhat juutalaista surmattiin. Viro julistettiinkin ""juutalaisvapaaksi"" () vuonna 1942. Tapot tapahtuivat Jõelähtmen kunnassa sijainneella Kalevi-Liivan keskitysleirillä, sekä Keilan kunnassa Kloogan keskitysleirillä. Neuvostoliiton miehitettyä Viron uudestaan vuonna 1944 monet pakoon lähteneet juutalaiset tulivat takaisin. Kulttuurista uudelleen heräämistä ei kuitenkaan tapahtunut.


title: Viron juutalaiset

text: Neuvostoliiton miehittäessä toista kertaa Viroa (1944-1991) Toinen maailmansodan jälkeen, monet juutalaiset, muun muassa monet intellektuellit, kuten esimerkiksi Yuri Lotman, muuttivat Viroon pakoon antisemitismiä, joka oli vallalla monissa Neuvostoliiton osissa.


title: Viron juutalaiset

text: Vuonna 1988 perustettiin ensimmäinen Viron juutalaisten järjestö 48 vuoteen. Tallinnassa perustettu Juutalainen kulttuuriseura oli ensimmäinen laatuaan Neuvostoliitossa. Viron itsenäistyttyä vuonna 1991 juutalaiset alkoivat saada takaisin menetettyjä oikeuksiaan. Vuonna 1992 heidät tunnustettiin viralliseksi vähemmistöryhmäksi. Vuonna 2007 toisessa maailmansodassa tuhoutunut Tallinnan synagoga avattiin uudelleen Yhdysvalloista tulleen raha-avun turvin. Viron päärabbina toimii Shmuel Kot.


title: Viron juutalaiset

text: Virossa on vietetty vainojen uhrien muistopäivää vuodesta 2003 ja tärkein muistotilaisuus pidetään lähellä Tallinnaa sijaitsevalla Kloogan keskitysleirillä jossa tapettiin noin 2000 ihmistä.


title: Trikloorisilaani

text: Trikloorisilaani eli piikloroformi (SiHCl) on silaanin kloorijohdannainen. Yhdistettä käytetään muun muassa erittäin puhtaan piin ja silikonipolymeerien valmistuksessa sekä orgaanisessa synteesissä.


title: Trikloorisilaani

text: Huoneenlämpötilassa trikloorisilaani on väritöntä höyryävää nestettä. Aine on voimakkaasti syövyttävää ja reagoi kiivaasti niin veden kuin happojen ja emäksienkin kanssa.


title: Trikloorisilaani

text: Trikloorisilaania voidaan valmistaa jauhemaisesta piistä ja vetykloridista. Reaktio tapahtuu 300 °C:n lämpötilassa ja on hyvin eksoterminen. Sivutuotteina muodostuu vetykaasua ja piitetrakloridia.


title: Trikloorisilaani

text:
Raakapiistä valmistetaan trikloorisilaania käsittelemällä sitä suolahapolla. Trikloorisilaani erotetaan epäpuhtauksista jakotislauksen avulla ja tämän jälkeen se pelkistetään vedyn avulla piiksi ja suolahapoksi. Tämän jälkeen piistä valmistetaan tankoja.
Trikloorisilaani hajoaa veden vaikutuksesta suolahapoksi ja silanoleiksi, jotka muodostavat edelleen siloksaaneja. jotka voivat muodostaa pitkiä polymeeriketjuja, silikoneja.
Trikloorisilaani on käyttökelpoinen reagenssi pelkistettäessä imiinejä amiineiksi. Trikloorisilaanin etuna on sen helppokäyttöisyys ja halpuus. Menetelmä on myös hyvin enantioselektiivinen.


title: Trikloorisilaani

text: Trikloorisilaani on voimakkaasti syövyttävä ja ärsyttävä yhdiste. Aine aiheuttaa hengitettynä kurkkukipua ja hengitysvaikeuksia ja nieltynä vatsakipuja ja jopa tajuttomuuden. Altistuminen trikloorisilaanille voi aiheuttaa astman tai keuhkoödeeman.


title: Steve Downie

text: Steve Downie (s. 3. huhtikuuta 1987 Newmarket, Ontario, Kanada) on kanadalainen jääkiekkoilija, joka pelaa NHL-joukkue Arizona Coyotesissa. Paljon kohua herättänyt Downie tunnetaan fyysisenä hyökkääjänä ja tappelijana. Hän on pelannut NHL:ssä vuodesta 2007 lähtien.


title: Steve Downie

text: Downie häiritsee erittäin paljon vastustajan pelaamista. Hän taklaa kovaa ja pelaa kiekollisena hyvin. Hän voi kehittyä hyväksi puolustavaksi hyökkääjäksi. Aggressiivinen pelitapa saattaa kuitenkin johtaa loukkaantumisiin, tarpeettomiin jäähyihin ja pelikieltoihin.


title: Steve Downie

text: Downie pelasi vuodet 2003–2007 juniorijääkiekkoa OHL:ssä. Downie johti kaudella 2005–2006 tuolloisen joukkueensa Windsor Spitfiresin uusien pelaajien kiellettyjä ”simputuksia”. Kun hänen joukkuetoverinsa Akim Aliu kieltäytyi alistumasta Downien simputukselle, Downie kävi joukkueen harjoituksissa Aliun kimppuun. Tapauksen johdosta Spitfiresin valmentaja/GM Moe Mantha sai potkut, ja seura joutui maksamaan 35 000 dollarin sakot. Lisäksi Downie joutui vaihtamaan seuraa ja siirtyi Peterborough Petesiin. Windsor sai vaihdossa Peter Astonin. Downie voitti OHL:n mestaruuden keväällä 2006 Peterborough Petesissä.


title: Steve Downie

text: NHL-joukkue Philadelphia Flyers varasi Downien kesän ensimmäisellä kierroksella numerolla 29. Toukokuussa 2006 Downie teki kolmivuotisen tulokassopimuksen Philadelphian kanssa, mutta Philadelphia palautti hänet takaisin juniorijoukkueeseensa syyskuussa 2006. Downie pelasi keväällä 2007 yhden ottelun Philadelphian farmijoukkueessa, AHL:n Philadelphia Phantomsissa.


title: Steve Downie

text: Downie aloitti kauden 2007–2008 Philadelphian harjoitusleirillä, mutta syyskuussa hän sai 20 ottelun mittaisen pelikiellon taklattuaan Ottawa Senatorsin Dean McAmmondin tajuttomaksi harjoitusottelussa. McAmmond sai tilanteesta aivotärähdyksen ja lihasvammoja. Downien pelikielto oli viidenneksi pisin NHL:n historiassa. McAmmond on myöhemmin kertonut Downien soittaneen hänelle ja pyytäneen anteeksi. Downie pelasi ensimmäisen NHL-ottelunsa 5. joulukuuta 2007. Hän pelasi kauden aikana yhteensä 32 NHL-ottelua tehopistein 6+6=12 ja otti 73 jäähyminuuttia. Downie pelasi osan kaudesta farmijoukkueessa.


title: Steve Downie

text: Downien toisella NHL-kaudella 2008–2009 Philadelphia myi hänet marraskuussa 2008 Steve Emingerin ja neljännen kierroksen varausvuoron kanssa Tampa Bay Lightningiin, josta seura sai vaihdossa Matt Carlen ja kolmannen kierroksen varausvuoron. Downie teki Tampassa läpimurtonsa kaudella 2009–2010 ja teki 79 ottelussa tehopisteet 22+24=46. Downie pääsi pelaamaan myös ykkösketjussa Martin St. Louisin ja Steven Stamkosin kanssa. Hän teki myös henkilökohtaisen yhden kauden ennätyksensä 208 jäähyminuutilla. Downie oli runkosarjan jäähypörssin kolmas.


title: Steve Downie

text: Downie sai maaliskuussa 2010 tuhannen dollarin sakot yritettyään vahingoittaa Pittsburgh Penguinsin tähtipelaajaa Sidney Crosbyä. Downie ei kuitenkaan saanut tilanteesta pelikieltoa. Tilanteessa Crosbyn polvi vääntyi kaatuessa, mutta hän pystyi jatkamaan ottelua.


title: Steve Downie

text: Elokuussa 2010 Downie teki kaksivuotisen ja 3,7 miljoonan dollarin arvoisen jatkosopimuksen Tampan kanssa. Kaudella 2010–2011 Downie oli sivussa 25 ottelusta loukkaantumisten vuoksi ja pelasi runkosarjassa 57 ottelua tehopistein 10+22.


title: Steve Downie

text: Helmikuussa 2012 Downie siirtyi Colorado Avalancheen vaihdossa puolustaja Kyle Quinceyyn. Tammikuussa 2013 hän sai leikkausta vaatineen polvivamman ottelussa Los Angeles Kingsiä vastaan, eikä näin pystynyt pelaamaan työsulun lyhentämällä kaudella 2012–2013, toisellaan Coloradossa, kuin kaksi ottelua. Lokakuun lopussa 2013 hän palasi Philadelphia Flyersiin pelaajakaupassa, jossa Colorado sai vaihdossa hyökkääjä Maxime Talbotin.


title: Steve Downie

text: Downie pelasi Kanadan maajoukkueessa alle 20-vuotiaiden MM-kilpailuissa vuosina 2006 ja 2007. Kanada voitti molempina vuosina kultaa. Downie valittiin vuoden 2006 MM-kilpailujen tähdistökentälliseen. Downie pelasi miesten MM-kilpailuissa vuonna 2010.


title: Lauri Räpping Vantaanjoki

text: Lauri Räpping Vantaanjoki (s. Riihimäki, oik. Lauri Taskinen, käyttänyt myös nimeä G-Lätä) on suomalainen rap-artisti. Hän julkaisi ensimmäiset omakustannelevynsä 2000-luvun alkupuolella. Lauri Räpping Vantaanjoki kuuluu myös RMK Undercovered -nimiseen hip hop -kollektiiviin.


title: Oona Sormunen

text: Oona Anniina Sormunen (s. 2. elokuuta 1989 Kitee) on suomalainen entinen keihäänheittäjä. Hän edusti Tohmajärven Urheilijoita ja häntä valmensi Seppo Räty.


title: Oona Sormunen

text: Hengelon alle 20-vuotiaiden EM-kilpailuissa 2007 ja Kaunasin alle 23-vuotiaiden EM-kilpailuissa 2009 Sormunen sijoittui 12:nneksi. Bydgoszczin alle 20-vuotiaiden MM-kilpailuissa 2008 hän karsiutui loppukilpailusta. Ostravan alle 23-vuotiaiden EM-kilpailuissa 2011 hän sijoittui kolmanneksi.


title: Oona Sormunen

text: Sormunen on osallistunut EM-kilpailuihin Barcelonassa 2010, Helsingissä 2012 ja Zürichissä 2014. Hän karsiutui kaikissa loppukilpailusta.


title: Oona Sormunen

text: Kalevan kisoissa Sormunen voitti SM-kultaa viidesti vuosina 2011, 2012, 2013, 2014 ja 2015, hopeaa 2010 ja 2017 sekä pronssia 2009 ja 2016. Hän heitti ennätyksensä 60,56 m Kuortaneen Eliittikisoissa 3. elokuuta 2013.


title: Oona Sormunen

text: Tammikuussa 2018 Sormunen kertoi päättäneensä urheilu-uransa. Hän aloitti syksyllä 2017 neljä vuotta kestävät talotekniikan opinnot Karelia-ammattikorkeakoulussa Joensuussa. Syksyllä 2018 Sormunen aloitti harrastamaan amerikkalaista jalkapalloa Joensuun She-Wolves -joukkueessa.


title: Funksons

text: Funksons (aikaisemmin Olli-PA / Olli-PA & Funksons) on kahdeksanhenkinen rap/funk-yhtye Oulusta.


title: Funksons

text: Oululaisen Funksons -yhtyeen aidoilla instrumenteilla ryyditetty rap liikkuu jossakin soulin, funkin ja reggaen rajapinnoilla kantaen silti äänimaailmassaan kotimaisia juuria. Kolmen räppärin lisäksi yhtyeessä on myös laulava vokalisti, Tanja Torvikoski. Yhtyeen soittajilla on historiaa musiikillisen kentän eri äärilaidoilta. Soittotaustaa on progressiivisesta metallista jazzin kautta klassiseen musiikkiin. Yhtyeen kymmenvuotisen historian (2007-) aikana basisti on vaihtunut kahdesti, mutta muuten kokoonpano on pysynyt samana.


title: Funksons

text: Olli-PA julkaisi vuonna 2008 omakustanteena ensimmäisen sooloalbuminsa Sykkeen. Levy saavutti orastavaa suosiota hip hopin kuuntelijoiden keskuudessa. Levyllä kuultiin myös Funksons -yhtyeen muita räppäreitä, Äiti-Masaa ja Rikihatkaa, jotka vaikuttavat OlliPA:n tavoin myös oululais-tamperelaisessa Oman Pihan Porukka (OPP) -rap-kollektiivissa.


title: Funksons

text:
Yhtyeen esikoisalbumin Laiva lasipullossa julkaisi vuonna 2010 Joku Roti Records. Yhtyeen seuraava albumi 201NYT julkaistiin yhteistyössä MediaCroco Recordsin kanssa 1. maaliskuuta 2013.
Vuosien 2013-2017 aikana yhtyeen tiedetään tehneen yhteistyötä ainakin Stache -yhtyeen, Wolfbeat studiosin, Ammattiopisto Luovin, Oulu All Stars Big Bandin sekä tamperelaisen Cosmic Playground -levy-yhtiön kanssa.
Cosmic-yhteistyökuvioista huolimatta he päättivät jatkaa tulevaisuudessa omakustannelinjalla kertoen sen olevan heille luontevin vaihtoehto.
Seuraavassa taulukossa vierailevana artistina toimii ainoastaan Rikihatka tai Olli-PA, ei koko yhtye.


title: Olli Mäkinen

text: Olli Mäkinen (s. 25. heinäkuuta 1935 Sääksmäki) on entinen suomalainen jalkapalloilija.


title: Olli Mäkinen

text: Puolustajana pelannut Mäkinen edusti uransa ajan valkeakoskelaisia seuroja. Hän pelasi Valkeakosken Koskenpojissa 1956, Pallo-Sepoissa 1957 ja Valkeakosken Hakassa 1958–1967. Hän voitti Hakassa kolme Suomen mestaruutta vuosina 1960, 1962 ja 1965 sekä Suomen Cupin 1959, 1960 ja 1963. Kaikkiaan Mäkinen pelasi 10 kauden aikana 179 pääsarjatason ottelua.


title: Olli Mäkinen

text: Mäkinen pelasi Suomen maajoukkueessa vuosina 1960–1963 yhteensä viisi maaottelua.


title: Allan Möller

text: Allan Möller (s. 20. joulukuuta 1923) on entinen suomalainen jalkapalloilija.


title: Allan Möller

text: Laitahyökkääjänä pelannut Möller edusti urallaan Turun Tovereita 1946–1948 ja Turun Weikkoja 1949–1950. Kaikkiaan Möller pelasi kolmen mestaruussarjakauden aikana 45 ottelua, joissa hän teki kymmenen maalia. Hän pelasi Suomen maajoukkueessa yhden maaottelun vuonna 1947.


title: Roberts Jekimovs

text: Roberts Jekimovs (s. 11. marraskuuta 1989 Riika, Latvian SNT, Neuvostoliitto) on latvialainen jääkiekkoilija, joka pelaa Tanskan Metal Ligaenin Herning Blue Foxissa. Hän on pelipaikaltaan oikea laitahyökkääjä ja laukoo oikealta.


title: Roberts Jekimovs

text: Jekimovs pelasi ensimmäiset miesten pelinsä kaudella 2005–2006 Latvian pääsarjassa edustaen SK Rīga/LSPA:ta. Hän siirtyi sieltä kaudeksi 2008–2009 Ruotsiin ja Brynäs IF:n J20-junioreihin. Jekimovs voitti keväällä 2009 J20 SuperElitin mestaruuden. Kesällä latvialainen KHL-joukkue Dinamo Riika varasi hänet 36. pelaajana.


title: Roberts Jekimovs

text: Kaudeksi 2009–2010 Jekimovs palasi kotimaahansa ja siirtyi pelaamaan Dinamo-Juniors Riian riveihin. Joukkue pelasi Valko-Venäjän pääsarjaa. Jekimovs siirtyi tammikuussa 2010 Mestis-joukkue Jokipoikiin loppukauden mittaisella sopimuksella. Hän oli ennen siirtoaan Dinamo-Juniors Riian kolmanneksi paras pistemies. Jekimovs voitti keväällä 2010 Mestiksen-mestaruuden.


title: Roberts Jekimovs

text: Toukokuussa 2010 Jekimovs teki vuoden mittaisen jatkosopimuksen Jokipoikien kanssa. Hän oli kaudella 2010–2011 joukkueen paras pistemies tehoilla 24+19=43, joilla Jekimovs sijoittui myös koko Mestiksen maalipörssissä toiseksi Jukureiden Sami Lähteenmäen jälkeen sekä pistepörssissä neljänneksi hänen kanssaan. Huhut oli viemässä Jekimovsia siirtorajan kynnyksellä sarjatasoa ylemmäs Pelicansin joukkueeseen, mutta hän pelasi kuitenkin kauden loppuun Jokipojissa. Jekimovs valittiin kauden päätteeksi Mestiksen ensimmäiseen tähdistökentälliseen.


title: Roberts Jekimovs

text: Jekimovs siirtyi kolmen Riiassa pelatun harjoitusottelun mittaiselle näytille sarjatasoa ylemmäs SM-liigaan Saimaan Palloon elokuussa 2011. Hän jatkoi sen jälkeen try-out-sopimustaan kuukaudella ja sai lokakuussa 1+1-vuotisen sopimuksen. Jekimovs kuului alkukaudella 2011–2012 kenties koko SM-liigan parhaimpiin ulkomaalaispelaajiin, mutta hän joutui tammikuussa 2012 olkapäävamman takia noin kuukaudeksi sivuun. Toivuttuaan Jekimovs jäi lopulta pieneen rooliin. Huhtikuussa 2012 SaiPa käytti hänen sopimuksessaan olleen option ja Jekimovs teki näin ollen vuoden mittaisen jatkosopimuksen joukkueen kanssa.


title: Roberts Jekimovs

text: Kaudella 2012–2013 Jekimovs oli tehoilla 16+11=27 SaiPan toiseksi paras maalintekijä Jesse Mankisen kanssa sekä kolmanneksi paras pistemies Jaakko Rissasen ja Brian Salcidon kanssa. Kaudeksi 2013–2014 hän siirtyi kaksivuotisella sopimuksella Tampereen Ilvekseen. Kauden päätteeksi, kesäkuussa 2014 Jekimovsin sopimus kuitenkin purettiin yhteisymmärryksessä joukkueen kanssa. Saman vuoden syyskuussa hän siirtyi try-outille Itävallan Erste Bank Eishockey Ligan Graz 99ersiin, jossa Jekimovs jäi kuitenkin ilman jatkosopimusta marraskuussa. Jouluaattona hänet varannut KHL-joukkue Dinamo Riika kauppasi Jekimovsin oikeudet Atlantiin vaihdossa kesän viidennen kierroksen varausvuoroon. Hän siirtyi samalla Atlantin vahvuuteen. Jekimovs pelasi siellä loppukaudella kaksi ottelua.


title: Roberts Jekimovs

text: Kesällä 2015 Jekimovs kävi Dinamo Riian KHL-joukkueen testissä, mutta hän jäi kuitenkin ilman jatkosopimusta. Hän aloitti kauden 2015–2016 pelaamalla kaksi ottelua kotimaassaan HK Prizma Riian joukkueessa, jonka jälkeen Jekimovs siirtyi Tanskan Metal Ligaenin Gentofte Starsiin syyskuussa 2015. Hän oli kaudella 2015–2016 joukkueen paras pistemies, maalintekijä ja syöttäjä tehoilla 20+24=44. Kaudeksi 2016–2017 Jekimovs siirtyi samassa liigassa pelaavan Herning Blue Foxin riveihin.


title: Roberts Jekimovs

text: Jekimovs edusti Latviaa MM-kilpailuissa vuosina 2009 ja 2013. Hän pelasi myös Sotšin olympiakisojen karsinnoissa, jotka päättyivät joukkueen osalta E-lohkon voittoon ja paikkaan varsinaisessa olympiaturnauksessa.


title: Roberts Jekimovs

text: Jekimovsilla on paljon kokemusta myös Latvian ikäkausimaajoukkueista. Hänellä on lohkokulta (2008) ja -hopea (2007) alle 20-vuotiaiden I-divisioonan MM-kilpailuista sekä lohkokulta (2006) alle 18-vuotiaiden I-divisioonan MM-kilpailuista. Jekimovs pelasi myös alle 20-vuotiaiden MM-kilpailuissa 2009, ylimmällä sarjatasolla. Hän oli tehoilla 4+3=7 Latvian paras pistemies sekä maalintekijä yhdessä Roberts Bukartsin kanssa. Joukkueen varakapteenina toiminut Jekimovs valittiin Suomea vastaan pelatun ottelun päätteeksi Latvian ottelun parhaaksi pelaajaksi. Turnauksen päätteeksi hänet palkittiin Latvian yhtenä kolmesta parhaasta pelaajasta.


title: Rated R (Queens of the Stone Agen albumi)

text: Rated R on rock-yhtye Queens of the Stone Agen toinen studoialbumi, joka julkaistiin vuonna 2000. Albumi oli kaupallinen menestys ja siitä tulikin yhtyeen läpimurtoalbumi. Albumilla ovat mukana yhtyeen uudet jäsenet: Nick Oliveri (kitara) ja Mark Lanegan (laulu)


text: Kaikki kappaleet säv. Joshua Homme ja Nick Oliveri, ellei toisin mainita. Laulajana Homme, ellei toisin mainita.


title: Kaarinan URA

text: Kaarinan URA on kaarinalainen voimistelu- ja urheiluseura joka on perustettu 23. helmikuuta 1932.


title: Kaarinan URA

text: Se on Suomen Työväen Urheiluliitton (TUL) jäsenseura.


title: Kaarinan URA

text:
Seura koostuu tällä hetkellä viidestä jaostosta. Lajeina sillä ovat pääosin lentopallo ja yleisurheilu.
Vuonna 2005 Kaarinan Urasta erkaantui koripallojaosto omaksi seurakseen, Ura Basketiksi.


title: OCaml

text: OCaml (ent. Objective Caml) on funktionaalinen olio-ohjelmointikieli. OCaml on laajennettu versio Caml-kielestä ja on sen pääasiallinen implementaatio.


title: OCaml

text: OCamlin ensiversio julkaistiin vuonna 1996 "Objective Caml" -nimisenä, kun "Caml special light" -kieleen yhdistettiin tyypitetty olio- ja luokkamalli. OCaml nimitys otettiin käyttöön vuonna 2011.


title: OCaml

text: OCaml:ssa on korkeatasoinen tulkki ja optimoiva kääntäjä sekä laaja standardikirjasto, joka tekee siitä käyttökelpoisen myös laajojen ohjelmistojen kehitykseen.


title: OCaml

text: OCaml sisältää täysiverisen olio-mallin, vahvan moduulijärjestelmän sekä polymorfisen tyyppijärjestelmän tyypinpäättelyllä. "OCaml System" sisältää teollisuustasoisen toteutuksen, natiivikääntäjät yhdeksälle eri prosessoriarkkitehtuurille, tavukoodikääntäjän, sekä komentorivitulkin (read-eval-loop).


title: OCaml

text: OCamlin jakelu sisältää laajan standardikirjaston, debuggerin, lekseri- ja parseri-generaattorit sekä koodin tulostamiseen ja dokumentointiin tarvittavat osat. OCaml ja sen kirjastot on julkaistu avoimen lähdekoodin lisensseillä (QPL ja GGPL).


title: OCaml

text: OCamlia ei ole standardoitu, vaan kuten esimerkiksi Python, OCamlilla on kielen määrittelevä toteutus, INRIA:n OCaml.


title: OCaml

text: Tyypillinen esimerkkiohjelma "hello.ml" tulostaa sanat "Hello World":


title: OCaml

text: OCamlissa ohjelma käännetään komennolla:


title: OCaml

text: Ohjelman ajaminen:


title: OCaml

text: OCaml on kypsä ML-sukuinen funktionaalinen olio-ohjelmointikieli. Se on kirjoitettu OCamlilla itsellään lukuun ottamatta joitakin C-kielellä kirjoitettuja ajonaikaisia osia. OCaml perii paljon vuosikymmenien funktionaalisten kieliin, kielentutkimukseen ja tyyppiteoriaan liittyvästä akateemisesta tutkimustyöstä. OCamlia käytetään sekä opetuskielenä, että teollisuudessa.


title: OCaml

text: OCaml on staattisesti tyypitetty kieli. Tyyppimäärittelyt ovat valinnaisia: yleensä kääntäjä päättelee arvojen tyypit sen sijaan että ne määriteltäisiin lähdekoodissa. Vahvasti tyypitettynä kielenä se estää muistinhallintavirheitä tehokkaasti.


title: OCaml

text: Tästä seuraten OCaml syntaksi on hälytön, sen kääntäjä poimii virheet tehokkaasti, ja tuloksena syntyvä koodi on nopeaa – OCaml on tehokas kieli.


title: OCaml

text: OCamlissa on ML:stä periytynyt suoraviivainen syntaksi. Sen ytimekäs syntaksi ilmaisee lambda-kalkyylia kolmella tavalla: tunnistimet (esim. "x"), funktiot ("λ x. a") ja sovelmat ("a1 a2"). Lisäksi löytyy "let" -lause (esim "let x = a1 in a2"), jota käytetään sitomaan ilmaisu "a1" tunnistimeen "x" ilmaisussa "a2".


title: OCaml

text: Ocamlissa yksittäinen lauseke on muodoltaan Caml-fraasi. Fraasit ovat joko ilmaisuja tai tunnistimien "let"-määritelmiä. Komentotulkkia käytettäessä ne päättyvät ';;' merkkeihin, jotka eivät ole välttämättömiä kieltä käännettäessä.


title: OCaml

text: Kullekin fraasille lasketaan kääntäjässä arvo ja tyyppi, eikä tyyppiä tarvitse erikseen määritellä.


title: OCaml

text: Tyyppien päättely mahdollistaa "polymorfisuuden" funktioille.


title: OCaml

text: OCamlin tyyppijärjestelmästä löytyvät tyypit totuusarvo (boolean), kokonaisluku, liukuluku, merkki ja merkkijono.


title: OCaml

text: Ennaltamääritellyt tietorakenteet ovat monikko ("tuple"), taulukko ("array") ja lista ("list"). Useimmat OCamlin tietorakenteet ovat muuttumattomia, mutta taulukko on muuttuva - sen kokoa voi muuttaa sen määrittelemisen jälkeenkin. Monikot ja listat voivat sisältää tyypeiltään eriäviä arvoja, kun taulukko sisältää samantyyppisiä arvoja.


title: OCaml

text: OCamlissa ei ole muuttujan käsitettä. OCaml Standard library -kirjasto sisältää viitteet ("references"), yhden alkion taulut joita "let"illä tunnistimiin sitomalla voi viitata vaihteleviin arvoihin.


title: OCaml

text: Käyttäjän määrittelemät tietorakenteet ovat taltiot ("records") ja variantit ("variants"). Taltiot kuvaavat tietorakenteen osaset ja niiden tyypit.


title: OCaml

text: Variantit taasen luettelevat kaikki mahdolliset tyypit määrittelemälleen tietorakenteelle:


title: OCaml

text: OCaml on funktionaalinen ohjelmointikieli – se tukee funktioita matemaattisen määritelmän mukaisesti täysin. Tästä seuraten funktioita voi vapaasti antaa parametreinä ja käyttää kuten muitakin tietotyyppejä. OCaml tukee myös korkeamman asteen funktioita ("higher order functions"), eli funktioita joihin annetaan toisia funktioita argumentteinä.


title: OCaml

text: OCaml tukee rekursiota. Rekursio ilmaistaan käyttäen "rec"-sanaa. Rekursion käyttö on rajoitettu funktioihin, koska sen todistus ei ole eheä mielivaltaisille ilmaisuille.


title: OCaml

text: OCamlin imperatiivisiin ominaisuuksiin kuuluvat "for" ja "while" -silmukat, sekä muuntuvat tietorakenteet kuten taulukot ("array"). Myös taltiot voivat olla muuntuvia, jos ne määritellään käyttämällä avainsanaa "mutable".


title: OCaml

text: OCaml tukee ohjelmien poikkeustilaa ja niiden käsittelyä. Poikkeuskäsittely määritellään "exception" avainsanalla.


title: OCaml

text: OCamlin muistinhallinta on täysin automaattinen - kääntäjä osaa käyttää osoittimia ("pointers") ja ajaa roskienkeräyksen tarvittaessa.


title: OCaml

text: OCaml käyttää moduuleita johdonmukaisen rakenteen ja yhtenäisen nimikäytännön aikaansaamiseksi. OCamlissa tällaisia rakenteita ("structure") määritellään lauseella "struct ... end", jonka sisäpuolella voi olla mielivaltaisia lausekesarjoja. Rakenteelle annetaan yleensä myös nimi sitomalla se tunnistimeen "module" -avainsanalla. Näin estetään nimien loppuminen ja törmäily nimiavaruudessa.


title: OCaml

text: Moduulijärjestelmä mahdollistaa myös tyyppiabstraktion ("abstract types"). Määritellyn tietorakenteen osien näkyvyyttä voi määritellä kuvaajalla"(sic)" ("signature"), joka määritellään avainsanoilla "sig ... end".


title: OCaml

text: OCamlin moduulijärjestelmän avulla voi myös määritellä funktoreita. Funktorit ovat yksinkertaisesti yhden rakenteen avulla parametrisoituja rakenteita; rakenne A joka määritellään rakenteen B:n avulla voidaan sanoa olevan funktori F parametrillä B joka palauttaa rakenteen A. Myös funktoreihin voi soveltaa kuvaajaa ("signature").


title: OCaml

text: OCamlin moduuliominaisuudet mahdollistavat myös monista moduuleista koostuvan ohjelman osien kääntämisen eri aikaan ".ml" rakennetiedostojen ja ".mli" kuvaajien lähdekoodista ".cmo"-objekti- ja ".cmi"-rajapintatiedostoiksi, jotka lopulta yhdistetään konekielikäännökseksi.


title: OCaml

text: OCamlin oliomalli on omintakeinen. OCamlin luokat ("class") määrittelevät olioita ("object") käyttäen periytyvyyttä ja metodeita.


title: OCaml

text: Olioiden tyypitys on tavallinen, ja niillä voi lisäksi olla alatyyppejä. Oliot eivät tunne periytymistä.


title: OCaml

text: Oliot luodaan yleensä luokista, käyttäen "new" -avainsanaa. Oliot voidaan myös luoda kloonaamalla (metodilla "Oo.copy") tai kaappaamalla ("overriding") toisia olioita.


title: OCaml

text: Olioita voidaan myös määritellä ilman luokkia, välittöminä objekteina ("immediate objects"). Tällöin oliota kuvaus ("object ... end") voi esiintyä missä vain ekspressiossa, mutta tuloksena syntyvä olio ei omaa luokkien ominaisuuksia, kuten periytyvyys.


title: OCaml

text: Olioiden sisältämät, niiden luokissa määritellyt tietorakenteet ovat saatavilla vain olioiden metodien kautta (enkapsulaatio). OCaml ei tunne luokkamuuttujia, eli kullakin oliolla on omat yksittäiset tietorakennejoukkonsa. Tässä mielessä OCamlin oliomalli noudattaa klassista olio-ohjelmointi-mallia.


title: OCaml

text: Luokat ovat OCamlissa yleisen olio-ohjelmointi-paradigman mukaisesti määritelmiä olioiden rakentamista varten. OCaml -luokilla on oma, tavallisista tyypeistä poikkeava tyyppijärjestelmänsä, ja luokat voivat periytyä toisista luokista. Luokat määritellään OCamlissa sitomalla luokka ja sen nimi oliorakenteeseen "class NN object ... end" -rakenteella.


title: OCaml

text: Luokkia voidaan periyttää toisista luokista lisäämällä "object ... end"-rakenteen sisään "inherit NN" -viittaus. OCaml tukee moninperiytyvyyttä.


title: OCaml

text: Luokkien metodit määritellään puolestaan samaisen object-rakenteen sisällä "method nn = ..." ilmaisuilla. Luokkien metodimääritelmät ovat varjostavia, eli jälkeläisen metodi korvaa vanhemmalta perityn metodin. Tätä kutsutaan OCamlissa nimellä "late binding". Esi-isä-luokan metodeita voidaan kuitenkin sitoa vaihtoehtoisiin metodinimiin käyttäen avainsanaa "super".


title: OCaml

text: OCaml luokat tukevat niistä olioita luotaessa kutsuttavia alustusmetodeita. Alustusmetodit ovat avainsanalla "initializer" määriteltäviä anonyymejä metodeita, joita ei voi varjostaa tai uudelleenmääritellä. Periytetyissä luokissa alustusmetodit ajetaan määrittelyjärjestyksessä.


title: OCaml

text: OCaml-luokkien metodit voivat olla yksityisiä, jolloin ne eivät näy olion ulkopuolella, ja niitä voidaan kutsua vain toisista saman olion metodeista. Yksityiset metodit määritellään ilmaisulla "method private". OCamlin yksityiset metodit ovat vain saman olio-instanssin käytettävissä, joten ne eroavat tässä suhteessa C++:n yksityisistä metodeista, jotka ovat saman luokan olio-instanssien käytettävissä.


title: OCaml

text: OCaml luokat voivat myös olla virtuaalisia; luokkia joissa määritellään virtuaalisia, sisällöttömiä metodeita ja instanssimuuttujia ("virtual"). Virtuaalisien luokkien virtuaaliset metodit ja muuttujat täytyy määritellä aliluokassa ennen kuin niistä voidaan instantioida olioita.


title: OCaml

text: Virtuaaliset metodit voivat olla yksityisiä, syntaksissa tämä tapaus ilmaistaan "method private virtual".


title: OCaml

text: Tavallisten olio-ohjelmointimallien lisäksi OCaml tukee myös parametrisoituja luokkamääritelmiä, polymorfisia metodeita, tyypinpakotusta ("coercion"), funktionaalisia objekteja (syntaksissa "{< ... >}") ja rekursiivisiä luokkia.


title: Caml

text: Caml (Categorical Abstract Machine Language), julkaistu 1985, on ML-ohjelmointikieliperheestä tehty "murre". Kieltä on kehitetty alun perin ENS:ssa ja sittemmin. INRIA:ssa. Caml:n muistinhallinta on automaattinen, ja se on staattisesti ja tiukasti tyypitetty.


title: Saara Ekström

text: Saara Ekström (s. 17. maaliskuuta 1965 Turku) on suomalainen taiteilija. Ekström aloitti uransa graafikkona, mutta työskentelee nykyään pääasiallisesti video- ja valokuvateosten ja tilataiteen parissa.


title: Saara Ekström

text: Ekströmin töitä on muun muassa Kiasman, Amos Andersonin taidemuseon, Wäinö Aaltosen museon ja Turun taidemuseon kokoelmissa. Ekströmin tilataideteoksia sijaitsee Turun Vähätorilla ja Turun pääkirjastossa.


title: Saara Ekström

text: Saara Ekström käsittelee teoksissaan usein luonnon ja kulttuurin rajapintoja yhdistellen erilaisia ääripäitä. Teoksissa on usein läsnä konkreettisia vastapareja, kuten elämä ja kuolema, kaunis ja ruma tai orgaaninen ja keinotekoinen.


title: Saara Ekström

text: Ekström haluaa tuoda taiteensa kautta esiin länsimaiselle kulttuurille ominaisen ilmiön, jossa kaikki rumana ja epätoivottavana pidetty pyritään tekemään näkymättömäksi. Ekströmin teosten aiheita ovat esimerkiksi kuolema ja lahoaminen.


title: Saara Ekström

text: Saara Ekström on saanut vuonna 1995 Suomen taideyhdistyksen dukaattipalkinnon, joka myönnetään erityisestä ansiosta nuorelle, alle 35-vuotiaalle, taiteilijalle. Ekström valittiin vuonna 2005 Helsingin Juhlaviikkojen Vuoden taiteilijaksi. Ekström oli lisäksi ehdolla vuoden 2002 Ars Fennican ja vuoden 2009 pohjoismaisen Carnegie Art Awardin saajaksi.


title: Saara Ekström

text: Saara Ekström opiskeli Turun taideakatemiassa vuosina 1983-1986 ja vuosina 1995-1997 Pohjois-Arizonan yliopistossa.


title: Louis Le Vau

text: Louis Le Vau (1612 Pariisi - 11. lokakuuta 1670 Pariisi) oli ranskalainen arkkitehti. Hän asui Pariisissa ja hänen asiakkaitaan olivat muun muassa kuningas Ludvig XIV sekä tämän finanssiministeri Nicolas Fouquet.


title: Louis Le Vau

text: Le Vau aloitti uransa muurarimestarina Pariisissa. Päästyään hovin suosioon hän toimi laajan käsityöläisjoukon johtajana Ludvig XIV:n monissa rakennushankkeissa. Louis Le Vaun päätyö on Vaux-le-Vicomten linna. Hänen käsialaansa on myös Versailles’n palatsin pihajulkisivu.


title: Louis Le Vau

text: Le Vau kuului ranskalaisen rakennustaiteen klassissimin luojiin. Tätä tyyliä nimitetään myös Ludvig XIV:n tyyliksi. Le Vau:n töissä koristeiden eleganssi yhdistyy yksinkertaisiin rakenteisiin.


title: Louis Le Vau

text: Louis Le Vau kuollessa olivat kesken Tuileries'n ja Louvren palatsien sekä Vaux-le Vicomten linnan rakennustyöt. Työtä jatkoi Jacques Le Merciers.


title: Louis Le Vau

text: Louis le Vaun veli François Le Vau (1613-1676) on Pariisin Saint-Louis-en-l’ Île -kirkon arkkitehti.


title: Louis Le Vau

text: sekä useita yksityisiä rakennuksia.


title: INRIA

text: INRIA (ransk. "Institut national de recherche en informatique et en automatique") on ranskalainen tietotekniikan ja soveltavan matematiikan tutkimuslaitos. Laitos on perustettu vuonna 1967 Pariisissa. INRIA:ssa on muun muassa kehitetty lukuisia ohjelmointikieliä.


title: Khaled Zairi

text: Khaled Zairi (, s. 25. elokuuta 1986 Saida, Tunisia) on tunisialainen jalkapalloilija. Puolustajana pelaava Zairi edustaa Tunisian pääsarjassa pelaavaa US Monastiria.


title: Tampa Bay Mutiny

text: Tampa Bay Mutiny oli Floridan Tampasta kotoisin ollut yhdysvaltalainen jalkapalloseura.


title: Tampa Bay Mutiny

text: Mutiny pelasi Major League Soccerissa liigan esikoiskaudesta 1996 kauteen 2001, jonka jälkeen se ja toinen floridalaisseura Miami Fusion lopettivat toimintansa liigan päätöksellä. Mutinyn menestyksekkäin kausi oli 1996, jolloin se voitti MLS:n runkosarjan ja ylsi pudotuspeleissä välieriin. Seuran tunnetuimpia pelaajia oli kolumbialainen Carlos Valderrama, joka valittiin kaudella 1996 liigan arvokkaimmaksi pelaajaksi.


title: Tampa Bay Mutiny

text: Mutinyn kotistadioneina toimivat Houlihan’s Stadium (1996–1998) ja Raymond James Stadium (1999–2001).


title: Irti

text: Irti tarkoittaa seuraavia asioita:


title: Mohamed Cherni

text: Mohamed Cherni (, s. 18. marraskuuta 1985 Tunis) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa Stade Tunisienia. Cherni on aikaisemmin edustanut Espérancea.


title: Roope Rautiainen

text: Roope Rautiainen (s. 7. elokuuta 1989 Valkeala) on entinen suomalainen jalkapalloilija. Hän oli pelipaikaltaan keskikenttäpelaaja.


title: Roope Rautiainen

text: Rautiainen edusti juniorina Kumu JT:tä ja B-juniori-ikäisestä lähtien Myllykosken Palloa. Seuran Veikkausliiga-joukkueen kokoonpanoon hän nousi kaudeksi 2009, jonka aikana hän pelasi myös lainalla Kakkosen Kotkan Työväen Palloilijoissa ja Mikkelin Palloilijoissa. Veikkausliigassa hän debytoi 8. toukokuuta 2010 ottelussa Jyväskylän Jalkapalloklubia vastaan. Vuoden 2010 aikana hän pelasi MyPan riveissä myös Eurooppa-liigan karsintaotteluissa.


title: Roope Rautiainen

text: Kaudeksi 2011 Rautiainen siirtyi Haminan Pallo-Kissojen joukkueeseen.


title: Irti (Posteljoonan & Ystävien albumi)

text: Irti on muusikko, koomikko ja televisio-/radiotoimittaja Joona Kortesmäen "Posteljoona & Ystävät" -nimellä julkaistu toinen studioalbumi. Sen julkaisi Slipoveri Records 5. toukokuuta 2010.


title: ML (ohjelmointikieli)

text: ML on funktionaalinen ohjelmointikieli. Kielen on kehittänyt Robin Milnerin johtama ryhmä Edinburghin yliopistossa 1970-luvulla.


title: ML (ohjelmointikieli)

text: Kieli on tunnettu Hindley-Milner tyyppijärjestelmästä (myös kutsuttu "Milner-Damas").


title: ML (ohjelmointikieli)

text: ML:ää on kutsuttu "epäpuhtaaksi" (impure) funktionaaliseksi kieleksi. Se voidaan käsittää moniparadigmaiseksi: se yhdistää imperatiivista ja funktionaalista paradigmaa.


title: ML (ohjelmointikieli)

text: ML:n pohjalta on myöhemmin kehitetty Standard ML, Caml ja OCaml.


title: Hichem Haj Kacem

text: Hichem Haj Kacem (, s. 2. tammikuuta 1976 Tunis) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa Stade Tunisienia. Haj Kacem on aikaisemmin edustanut CS Sfaxienia, CS Hammam-Lifia ja EGS Gafsaa.


title: Renlundin koulu

text: Renlundin koulu on Kokkolassa sijaitseva entinen ruotsinkielinen alakoulu. Koulu on rakennettu vuosina 1926–1928. Nykyään koulu toimii lasten ja nuorten kuvataidekouluna. Koulu sijaitsee Mäntykankaalla, ja koulun lähistöllä sijaitsee Mäntykankaan koulu. Koulussa oli ennen luokat 1-6. Mäntykankaan koulun luokat käyttävät edelleenkin koulun tiloja hyväkseen. Renlundin koulu on Kokkolan vanhin koulu. Toiseksi vanhin koulu on vuonna 1930 rakennettu Mäntykankaan koulu.


title: Renlundin koulu

text: Koulussa toimi jatkosodan aikana Kokkolan sotasairaalan osasto II.


title: Heinola (Kokkola)

text: Heinola on pienalue Kokkolassa. Heinolassa sijaitsee muun muassa sisustus- ja rakennustarvikemyymälöitä. Kokkolan Citymarket avasi ovensa Heinolassa 11. huhtikuuta 2013.


title: Maher Telmoudi

text: Maher Telmoudi (s. 6. helmikuuta 1984 Korba) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa Stade Tunisienia.


title: Maher Telmoudi

text: Telmoudi aloitti jalkapalloilun kotikaupungissaan Korbassa, josta hän siirtyi helmikuussa 2009 Stade Tunisieniin.


title: Heiden (šintolaisuus)

text: Heiden (, ”uhrihalli”) on šintolaisen pyhäkön rakennus, joka on alun perin tarkoitettu "kamille" annettavia uhrilahjoja () varten. Rakennus sijaitsee yleensä päähallin ("honden", suljettu yleisöltä) ja rukoushallin ("haiden") välissä ja saattaa liittää ne toisiinsa. Jos pyhäkkö on rakennettu niin kutsuttuun "ishi-no-ma-zukuri"-tyyliin, heidenin kivilattia on kahta muuta hallia alempana ja hallia kutsutaan nimellä "ishi-no-ma" (, ”kivihuone”). Sitä voidaan nimittää myös ”keskihalliksi” () tai kutsua muilla nimillä, ja sen sijainti voi joskus vaihdella. Nimestään huolimatta sitä käytetään nykyään useimmiten rituaaleihin.


title: Nuolipuro

text:
Nuolipuro on Kokkolassa sijaitseva pienalue, joka sijaitsee Koivuhaan ja Rantatien (tie 749) välissä.
Nuolipurolla on pääasiassa omakotitaloja ja lapsiperheitä. Uusia omakotitaloja tulee korttelisuunnitelman mukaan Nuolipuro 2 -nimiselle alueelle yhteensä n. 60 kpl.


title: Jamel Rhouma

text: Jamel Rhouma (, s. 12. helmikuuta 1983 Tunis) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa Stade Tunisienia.


title: Jamel Rhouma

text: Rhouma aloitti ammattilaisuransa Club Africainissa, josta hän siirtyi vuonna 2007 Stade Gabésieniin. Yhden kauden jälkeen Rhouma siirtyi AS Kasserine, josta matka jatkui kesken kauden 2008-2009 Stade Tunisieniin.


title: Heiden

text: Heiden voi tarkoittaa seuraavia asioita:


title: PBASIC

text: PBASIC on mikrokontrolleriversio BASIC-ohjelmointikielestä. Sen kehitti Parallax, Inc. helpottamaan mikrokontrollerien ja sulautetun järjestelmän prosessorien ohjelmointia varten. Ohjelman valmistuttua se siirretään käyttöä varten EEPROM-muistiin.


title: PBASIC

text: PBASICissa on käyttötarkoituksestaan johtuen vain vähän komentoja BASICin perussyntaksia lukuun ottamatta. Komentoja ovat esimerkiksi HIGH (pinnan virta päälle) ja LOW (virta pois).


title: Madagaskarinsarvipöllö

text: Madagaskarinsarvipöllö ("Asio madagascariensis") on keskikokoinen pöllö, joka on kotoperäinen Madagaskarin saarella. Toisinaan sen katsotaan kuuluvan samaan lajiin kuin sarvipöllö, "Asio otus".


title: Madagaskarinsarvipöllö

text: Sen pituus on 40–50 cm, ja se on siten maan suurin pöllö. Naaraat ovat suurempia kuin koiraat. Sen yläpuoli, kruunu ja niska ovat ruskehtavan mustia, alapuolelta se on nahanvärinen mustin juovin. Sen naama on ruskea, nokka musta, silmät oranssit. Sen pitkät korvatöyhdöt ovat tummanruskea, ja niissä on vaaleanruskeita läiskiä, kuten päässä.


title: Madagaskarinsarvipöllö

text: Sen kutsuääni on yleensä haukkusarja, vaihdellen terävyydeltään ja voimakkuudeltaan, mutta toisinaan se päästää huhuilevampia ääniä, joita on kuvailtu esimerkiksi "juluu".


title: Madagaskarinsarvipöllö

text: Yleensä sitä tavataan merenpinnan tasolta 1 600 metrin korkeuteen, mutta joskus jopa 1 800 metrin korkeuteenkin. Sen elinalueita ovat esiintymisalueensa kuivat ja kosteat alavat metsät.


title: Madagaskarinsarvipöllö

text: Useimpien pöllöjen tavoin madagaskarinsarvipöllö on yölintu ja nukkuu päivisin puiden lehvästössä. Se syö pääasiassa piennisäkkäitä, joko metsästä tai lähistön avoimilta alueilta.


title: Madagaskarinsarvipöllö

text: Sen pesinnästä ei ole juuri tietoa, mutta sen arvellaan munivan muiden eläinten rakentamiin risupesiin.


title: Marouane Tej

text: Marouane Tej (, s. 28. huhtikuuta 1988 Tunis) on tunisialainen jalkapalloilija, pelipaikaltaan keskikenttäpelaaja ja laitahyökkääjä. Hän edustaa Tunisian pääsarjassa pelaavaa Stade Tunisienia.


title: Marouane Tej

text: Tej aloitti ammattilaisuransa Stade Tunisienissa kaudella 2008–2009, jolloin hän pelasi kaksi ottelua. Toisella kaudellaan Tej nousi joukkueensa vakiopelaajaksi ja onnistui myös tekemään uransa avausmaalin ES Zarzista vastaan 13. syyskuuta 2009.


title: Laurent Meunier

text: Laurent Meunier (s. 16. tammikuuta 1979 Saint-Martin-d'Hères, Ranska) on ranskalainen jääkiekkoilija, pelipaikaltaan laitahyökkääjä. Tällä hetkellä hän edustaa DEL:n Straubing Tigersia.


title: Laurent Meunier

text: Meunier aloitti uransa Brûleurs de Loups de Grenoble -seurassa Ranskan Ligue Magnusissa. Hän ei saanut kuitenkaan paikkaa joukkueessa ja siirtyi kolmeksi seuraavaksi kaudeksi hakemaan vastuuta Lions de Lyon -seurasta. Siellä hänet valittiin liigan vuoden nuoreksi pelaajaksi.


title: Laurent Meunier

text: Meunier siirtyi tämän jälkeen junioriliiga NCAA:han UMass-Lowell-seuraan, jossa hän pelasi kaksi kautta. Tämän jälkeen Meunier siirtyi vuodeksi Florida Everbladesiin.


title: Laurent Meunier

text: Meunier palasi tämän jälkeen Grenobleen, jossa hän kuului sarjan parhaisiin pelaajiin. Hänet valittiin kahdesti sarjan parhaaksi hyökkääjäksi ja tähdistökentälliseen.


title: Laurent Meunier

text: Meunier teki seuraavana vuonna sopimuksen sveitsiläisseura Servette Genèven kanssa. Hän pelasi hyvän kauden tehden tehot 10+14=24. Seuraava kausi meni osittain pilalle loukkaantumisten vuoksi. Tästä huolimatta hän teki 20 pelissä 18 pistettä.


title: Laurent Meunier

text: Kaudeksi 2008–2009 Meunier siirtyi Fribourg-Gottéroniin. Tämän jälkeen hän teki vuoden sopimuksen Elitserien-seura Timrå IK:n kanssa. Elokuussa 2010 Meunier siirtyi jälleen Servette Genèveen, josta hän jatkoi syyskuussa vain kaksi ottelua pelattuaan Sveitsin B-liigan La Chaux-de-Fondsiin. Hän pelasi B-liigassa seitsemän ottelua, kunnes siirtyi marraskuussa DEL:n Straubing Tigersiin. Meunier pelasi Straubing Tigersissa loppukauden 2010–2011 aikana 31 ottelua tehden 24 pistettä. Kaudella 2011–2012 hän teki 52 ottelussa 41 pistettä.


title: Laurent Meunier

text: Meunier kuuluu Ranskan jääkiekkomaajoukkueen vakionimiin. Hän on edustanut Ranskaa vuosien 1999, 2000, 2008, 2009, 2010, 2011 ja 2012 MM-turnauksissa sekä olympialaisissa 2002. Hän on pelannut 1. divisioonan MM-kilpailuissa kuusi kertaa (2001, 2002, 2003, 2005, 2006 ja 2007).


title: Vladimir Tarasenko

text: Vladimir Andrejevitš Tarasenko (, s. 13. joulukuuta 1991 Novosibirsk, Venäjän SFNT, Neuvostoliitto) on venäläinen jääkiekkoilija, joka pelaa NHL-joukkue St. Louis Bluesissa.


title: Vladimir Tarasenko

text: Tarasenko pelasi Sibir Novosibirskissa ensimmäiset KHL-pelinsä jo kaudella 2008–2009. Hänet rankattiin Euroopan toiseksi parhaaksi kenttäpelaajaksi . Hänet varattiin lopulta numerolla 16, tilaisuuden neljäntenä eurooppalaispelaajana Nino Niederreiterin, Aleksandr Burmistrovin ja Mikael Granlundin jälkeen. Hänet varasi St. Louis Blues.


title: Vladimir Tarasenko

text: Tarasenko pelasi Sibirissä tammikuulle 2011 saakka. kaudella 2010–2011 hän ehti tehdä pelaamissaan 39 ottelussa 38 pistettä. Sibirin peli ei muuten sujunut hyvin, ja joukkue oli menettänyt käytännössä pudotuspelimahdollisuutensa jo tammikuussa. Joukkue pyrki myymään useita pelaajiaan, ja Tarasenkon perässä oli monta seuraa. Lopulta SKA Pietari hankki hänet vaihdossa Vjatšeslav Soloduhiniin.


title: Vladimir Tarasenko

text: Kesäkuussa 2012 Tarasenko teki kolmen vuoden tulokassopimuksen St. Louis Bluesin kanssa. Tarasenko teki ensimmäisessä NHL -ottelussaan kahdella ensimmäisellä NHL -laukauksellaan kaksi maalia. Kaudella 2014–2015 Tarasenko oli St. Louisin paras pistemies ja sijoittui NHL:n pistepörssissä kymmenenneksi, tehtyää runkosarjassa tehot 37+36=73. Hänet valittiin myös NHL:n tähdistöotteluun. Heinäkuussa 2015 Tarasenko teki kahdeksan vuoden jatkosopimuksen St. Louis Bluesin kanssa. Sopimuksen kokonaisarvo on 60 miljoonaa dollaria eli noin 54 miljoonaa euroa.


title: Vladimir Tarasenko

text: Tarasenko pelasi alle 20-vuotiaiden MM-kilpailuissa vuosina 2010 ja 2011. Noista jälkimmäinen turnaus päättyi maailmanmestaruuteen. Tarasenko oli joukkuetoverinsa Jevgeni Kuznetsovin kanssa piste- ja syöttöpörssin toinen Kanadan Brayden Schennin jälkeen.


title: Vladimir Tarasenko

text: Tarasenko voitti myös alle 18-vuotiaiden MM-hopeaa 2009. Hän oli kisojen toiseksi paras pistemies ja maalintekijä. Hänen edellään oli vain Suomen Toni Rajala. Tarasenko valittiin kisojen tähdistökentälliseen.


title: Vladimir Tarasenko

text: Venäjän A-maajoukkueessa Tarasenko teki debyyttinsä kevään 2010 LG Hockey Gameseissa, Euro Hockey Tour -tasolla. Hän pelasi MM-kilpailuissa vain 19-vuotiaana vuonna 2011. Tarasenko teki ensimmäisen A-maajoukkuemaalinsa Sergei Zinovjevin ja Konstantin Kornejevin syötöistä pronssiottelussa Tšekkiä vastaan, mutta Venäjä hävisi ottelun kuitenkin 7–4.


title: Vladimir Tarasenko

text: Aikuisten arvokisoissa Tarasenko on saavuttanut MM-hopeaa 2015. Hän on edustanut maataan myös MM-kisoissa 2011 ja olympialaisissa 2014.


title: Vladimir Tarasenko

text: Vladimirin isä on Venäjän maajoukkuepelaajanakin tunnettu Andrei Tarasenko, joka toimii tällä hetkellä Sibir Novosibirskin päävalmentajana.


title: Vladimir Tarasenko

text: Vladimir Tarasenko on NHL 17 -videopelin kansikuvapelaaja.


title: Kazbek

text: Kazbek (, ) on Georgian kolmanneksi korkein ja Kaukasuksen seitsemänneksi korkein huippu, 5 034 metriä. Se sijaitsee Georgia ja Venäjän Pohjois-Ossetia-Alanian rajalla. Vuoren itäpuolelta kulkee pohjois-eteläsuuntainen tieyhteys (eurooppatie E117). Noin 12 kilometrin päässä kaakossa on Georgian Stepantsmindan kylä (). Vuoren ympäristö Georgiassa on luonnonsuojelualuetta, joka koostuu alppiniityistä ja pyökkimetsistä.


title: Suramin vuorijono

text:
Suramin vuorijono eli Likhin vuorijono on vuoristo Georgian keskiosassa. Se yhdistää toisiinsa maan pohjoisosan Suuren Kaukasuksen ja eteläisemmän Pienen Kaukasuksen. Se jakaa maan kahteen osaan. Vuorijonon länsipuolella Mustanmeren rannikolla avautuu hedelmällinen Kolkhiin alanko. Vuorijonon poikki kulkee Suramin sola, joka yhdistää maan itä- ja länsiosat. Sitä pitkin kulkee sekä maantie että rautatie.
Vuorijonon etelärinteillä on Suramin kaupunki.


title: Vattulasisiipi

text: Vattulasisiipi ("Pennisetia hylaeiformis") on lasisiipisiin kuuluva, melko yleinen pieni perhoslaji.


title: Vattulasisiipi

text: Pienikokoinen, pistiäistä muistuttava perhonen, jonka tumman takaruumiin jaokkeiden takareunassa on vaaleankeltainen raita. Takaruumiin tyvessä on kaksi kapeaa raitaa, jotka saattavat kuitenkin olla vaikeasti erottuvia. Takaruumiin kärkiosassa on naaraalla kolme ja koiraalla neljä leveää ja hyvin erottuvaa raitaa. Etusiipi on kapea ja sen kolmesta erillisestä läpinäkyvästä "ikkunasta" suurta osaa peittävät punaruskeat siipisuomut. Takasiivet ovat lähes kokonaan läpinäkyvät. Siipiväli 20–30 mm.


title: Vattulasisiipi

text: Lajia tavataan koko Euroopassa ja Aasiassa aina Japaniin saakka. Suomessa vattulasisiipeä tavataan ainakin Pohjois-Pohjanmaan korkeudelle ja lentoaika on kesäkuun lopulta elokuun alkupuolelle.


title: Vattulasisiipi

text: Jokseenkin yleinen päiväaktiivinen perhonen, joka elää vadelmapensaikoissa. Toukat vahingoittavat vadelmien juuristoja ja varsien sisäosia, minkä vuoksi vadelmanviljelyn kannalta vattulasisiipi on tuhohyönteinen. Talvehtii toukkana.


title: Vattulasisiipi

text: Toukat elävät vadelman ("Rubus idaeus") juurten sisällä.


title: Teja

text: Teja (k. 552) oli ostrogoottien viimeinen kuningas Italiassa. Taginaen taistelun jälkeen ostrogootit valitsivat taistelussa kuolleen kuningas Totilan lähimmän miehen Tejan uudeksi kuninkaakseen. Hänen johdollaan gootit yrittivät asettua Campaniaan, mutta joutuivat taistelemaan ylivoimaista Bysantin armeijaa vastaan lähellä Vesuviusta.


title: Teja

text: Ostrogootit kärsivät tappion Narseksen johtamille Bysantin joukoille Mons Lactariuksen taistelussa, ja Teja kaatui taistelussa. Goottien henkiinjääneiden sallittiin poistua Italiasta rauhassa.


title: Tqvartšeli

text: Tqvartšeli on kaupunki Georgiassa. Se perustettiin vuonna 1942 hiilikaivoskaupungiksi. Vuonna 1989 asukkaita oli 21 000. Abhasian sota (1992–1993) runteli kaupunkia pahoin, ja sen jälkeen kaupungin väkiluvusta on ristiriitaisia tietoja. Kaupungin suuri hiilivoimala tuhoutui ilmeisesti korjauskelvottomaksi.


title: Tqvartšeli

text: Kaupungissa toimii edelleen avolouhos, josta kaivetaan kivihiiltä. Sinne on suunniteltu myös sementtitehdasta.


title: UBASIC

text: UBASIC on 1980-luvulla kehitetty japanilainen BASIC-tulkki matemaattiseen laskentaan. Sen vahvuuksia ovat esimerkiksi suuret kokonaisluvut (2600 merkkiä) ja lukuisat matemaattiset funktiot. UBASIC:issa on heti käytettävissä oleva ohjelmointiympäristö, sekä kattava ohje.


title: Hopeanokkatangarat

text: Hopeanokkatangarat ("Ramphocelus") on tangaroiden heimoon kuuluva varpuslintusuku. Hopeanokkatangaroiden sukuun kuuluu BirdLifen mukaan kahdeksan lajia.


title: Yorick

text: Yorick on numeerinen ohjelmointikieli, jota käytetään esimerkiksi kaavioiden piirtoon. Se on syntaksistaan johtuen nopea, vaikka sitä käytetään ainoastaan tulkin kanssa. Sen syntaksi on tehokas ja tukee muun muassa N-ulotteisia taulukoita. Yorick julkaistiin vuonna 1996.


title: Kuulareaktori

text: Kuulareaktori on neljännen sukupolven ydinreaktori, jolla tuotetaan ydinreaktiolla sähköä ja lämpöä. Siinä käytetään polttoaineena uraania sisältäviä kuulia. Hyötynä on muun muassa, ettei reaktorin polttoaineesta pystytä helposti valmistamaan materiaalia ydinaseisiin. Ensimmäistä toimivaa reaktoria suunnitellaan Etelä-Afrikkaan.


title: Bigwig

text: Bigwig on web-sovelluksien tekoon tarkoitettu ohjelmointikieli, joka toimii Apache-moduulina. Se on julkaistu vain Linux- ja Sun Solaris-käyttöjärjestelmille. Bigwig on kehitetty "BRICS"-nimisessä tutkimuskeskuksessa Århusin yliopistossa Tanskassa.


title: Harond Litim

text: Harond Litim (s. 9. kesäkuuta 1977) on ranskalais-algerialainen jääkiekkoilija. Hyökkääjänä pelaava Litim edustaa Ranskan kolmanneksi korkeimmalla sarjatasolla pelaavaa Evrya.


title: Harond Litim

text: Litim aloitti jääkiekkouransa vuonna 1994 Evryssä, jossa hän pelasi seitsemän kautta FFHG Division 2:ssa. Litim kävi pelaamassa myös hetkellisesti kaudella 1999-2000 Ranskan pääsarjassa Ligue Magnusissa yhden ottelun. SCA 2000 Evrystä hän siirtyi SO Chambéryn yhdeksi kaudeksi, josta matka jatkui FFHG Division 1 tason HC Cergy-Pontoiseen. Yhden kauden jälkeen Litim siirtyi vuonna 2003 HC Neuilly-sur-Marneen, jossa hän vietti kolme kautta.


title: Harond Litim

text: Litim siirtyi sittemmin Viry-Châtilloniin kolmeksi kaudeksi, jonka jälkeen hän siirtyi sarjatasoa alemmaksi pelavaan Francais Volantsiin. Litim vietti seurassa vain yhden kauden ja palasi kaudella 2010–2011 takaisin Evryyn.


title: Harond Litim

text: Litim on edustanut maajoukkuetasolla Algeriaa. Hän oli mukana vuoden 2008 Arab Cupissa, jossa hänet valittiin turnauksen parhaaksi pelaajaksi.


title: Reaktiivinen ohjelmointi

text: Reaktiivinen ohjelmointi ("reaktiivinen ohjelmointiparadigma", engl. "reactive programming", "RP") on ohjelmointiparadigma, jossa muuttujien arvot päivittyvät automaattisesti. Reaktiiviseen ohjelmointiin käytetään reaktiivista ohjelmointikieltä tai reaktiivisen ohjelmoinnin mahdollistavaa kirjastoa. Reaktiivinen ohjelmointi soveltuu mm. tapahtumaohjattujen ja interaktiivisten sovellusten toteuttamiseen.


title: Reaktiivinen ohjelmointi

text: Useimmissa ohjelmointikielissä käskyn "a = b + c" jälkeen muuttujien b ja c arvo voi muuttua vaikuttamatta a:n arvoon. Reaktiivisessa ohjelmoinnissa a:n arvo päivittyy b:n tai c:n muuttuessa.


title: Reaktiivinen ohjelmointi

text: Reaktiivisen ohjelmoinnin käyttökohteita ovat mm. taulukkolaskentaohjelmat ja verkkopalvelut. Monet verkkopalvelut ovat luonteeltaan asynkronisia ja tapahtumapohjaisia. Reaktiivinen ohjelmointi ratkaisee tällaisten palveluiden rakentamiseen liittyviä teknisiä ongelmia.


title: Reaktiivinen ohjelmointi

text: Reaktiivisia ohjelmointikieliä ovat mm. Haskelliin perustuvat Fran ja Yampa sekä JavaScriptin laajennos Flapjax. Reaktiivisia ohjelmointikirjastoja ovat mm. Scala-kielelle kehitetty "Scala.React" sekä JavaScriptille kehitetty "RxJS".


title: Reaktiivinen ohjelmointi

text: Tunnettuja reaktiivista ohjelmointia käyttäviä verkkopalveluita ovat Netflix ja GitHub.


title: Reaktiivinen ohjelmointi

text: Reaktiivinen ohjelmointi -käsitteellä saatetaan toisinaan ymmärtää muutakin kuin yllä kuvattua ohjelmointiparadigmaa. Sillä voidaan tarkoittaa sellaisen tietojärjestelmän kehittämistä, että järjestelmä on ominaisuuksiltaan reaktiivinen. Tässä tapauksessa reaktiivisuudella tarkoitetaan esimerkiksi järjestelmän kykyä toipua virhetilanteista sekä palvella käyttäjiä riippumatta kuormasta. Tällöin kyse on siis "reaktiivisen sovelluksen" ohjelmoinnista eikä siitä, että ohjelmointi on reaktiivista.


title: Aleksanterin pylväs

text: Aleksanterin pylväs (, myös Алекса́ндровский столп, "Aleksandrovski stolp") on Aleksanteri I:n Napoleonista saaman voiton muistomerkki Pietarin Palatsiaukiolla Venäjällä.


title: Aleksanterin pylväs

text: Muistomerkin on suunnitellut vuonna 1829 Iisakinkirkon rakennustyötä johtanut arkkitehti Auguste de Montferrand. Sen esikuvia ovat Trajanuksen pylväs Roomassa ja Napoleonille omistettu Vendôme-aukion pylväs Pariisissa. Pylvään muodostaa Pyterlahden kivilouhimossa vuosina 1830–1832 valmistettu punagraniittinen monoliitti, joka kuljetettiin kahden höyrylaivan vetämällä erityisaluksella Pietariin. Perustukseen upotettiin 1250 kuuden metrin pituista paalua. Omalla painollaan seisova pylväs nostettiin jalustalleen 30. elokuuta 1832 insinööri Agustín de Betancourtin suunnitteleman teline- ja köysijärjestelmän avulla. Tunti 45 minuuttia kestäneeseen pystytykseen osallistui kolme tuhatta henkeä. Muistomerkki avattiin 30. elokuuta 1834 järjestetyssä sotilasparaatissa.


title: Aleksanterin pylväs

text: Pyöreäksi hiotun monoliitin korkeus on 25,5 metriä, läpimitta 3,66–3,19 metriä ja paino noin 600 tonnia. Pylvään päässä on käärmettä ristillä murskaava enkelipatsas, jolla on Aleksanteri I:n kasvot (kuvanveistäjä Boris Orlovski). Jalustaa koristavat allegoriset pronssireliefit (Giovanni Scotti, Pjotr Svintsov, Ivan Leppe). Kokonaisuudessaan muistomerkki on 47,5 metrin korkuinen.


title: Aleksanterin pylväs

text: Leningradin piirityksen aikana sirpaleiden vaurioittama muistomerkki restauroitiin vuonna 1963. Vuonna 1977 sitä ympäröinyt asfalttipäällyste korvattiin kivetyksellä ja samalla pystytettiin neljä alkuperäisten kaltaista valaisinpylvästä. Vuosien 2002–2003 restaurointitöiden yhteydessä muistomerkki ympäröitiin pronssiaidalla.


title: Aleksanterin pylväs

text: Aleksanterin pylväs muodostaa Palatsiaukion arkkitehtonisen keskipisteen. Yhdessä Pääesikunnan porttikaaren kanssa se antaa aukiolle erityisen juhlavan ilmeen. Ennen Aleksanterin puiston istuttamista pylväs näkyi kauas Iisakinkirkon luokse.


title: Flapjax

text: Flapjax on JavaScriptin päälle rakennettu web-sivujen ohjelmointikieli, jota voidaan käyttää ns. reagoivassa ohjelmoinnissa. Ohjelmia voidaan tehdä kahdella tavalla; joko kääntämällä Flapjax JavaScriptiksi, tai käyttämällä Flapjax-kirjastoa JavaScript-ohjelmassa, jolloin Flapjax ei varsinaisesti toimi ohjelmointikielenä. Flapjax=>JS -kääntäjä on kirjoitettu Haskellilla.


title: Sampsonin katedraali

text: Sampsonin katedraali () on barokkityyliä edustava kirkkorakennustaiteen muistomerkki Pietarissa Venäjällä.


title: Sampsonin katedraali

text: Paikalla oli ensin puinen kirkko, joka oli rakennettu Pietari I:n määräyksestä Pultavan taistelussa pyhittäjä Sampsonin päivänä saadun voiton kunniaksi. Vuosina 1728–1740 se korvattiin venäläisen rakentajaryhmän pystyttämällä kivikirkolla. Rakennuksen erikoisuuksiin kuuluvat sivujen avoimet kaarikäytävät ja venäläistyyliseen telttakattoon päättyvä klassistishenkinen kellotorni. Viiden sipulitornin muodostama kupoli on vuodelta 1761. Kirkon sisällä on puuleikkauksin koristeltu ikonostaasi.


title: Sampsonin katedraali

text: Nykyään Sampsonin katedraalissa toimii Iisakinkirkon museon haaraosasto. Vuonna 2003 sen eteen pystytettiin kuvanveistäjä Mark Antokolskin tekemän Pietari I:n patsaan kopio. Kirkon yhteydessä toimi vuoteen 1772 saakka ortodoksinen ja luterilainen hautausmaa, jonne on haudattu mm. arkkitehdit Domenico Trezzini ja Jean-Baptiste Le Blond. Kirkkoaidan sisäpuolelle on haudattu Ernst Johann von Bironin vastaisen salaliiton takia teloitetut Artemi Volynski, Andrei Hruštšov ja Pjotr Jeropkin.


title: Sampsonin katedraali

text: Sampsonin katedraalin osoite on Bolšoi Sampsonijevski prospekt 41. Lähin metroasema on Vyborgskaja.


title: Aleksandre I

text: Aleksandre I (ალექსანდრე I დიდი) (1386-1445) oli yhdistyneen Georgian viimeinen kuningas. Hän hallitsi vuosina 1412-1442. Hän yritti palauttaa maataan jaloilleen Timur Lenkin hyökkäysten jälkeen, mutta ei saanut sitä elvytettyä entiseen loistoonsa. Vuonna 1442 Aleksandre luopui vallasta ja vetäytyi luostariin. Hän jakoi valtakuntansa kolmen poikansa kesken, ja antoi osille nimet Imereti, Kakheti ja Kartli. Imeretia säilyi itsenäisenä 1800-luvulle asti, kaksi muuta osaa yhdistyivät pian taas Georgiaksi.


title: Artemi Volynski

text: Artemi Petrovitš Volynski (, 1689 – 8. heinäkuuta 1740 Pietari) oli venäläinen valtiomies.


title: Artemi Volynski

text: Artemi Volynski kuului vanhaan aatelissukuun. Vuosina 1719–1724 hän toimi Astrahanin kuvernöörinä osallistuen Persian sotaretken valmisteluun. Vuosina 1725–1730 hän oli Kazanin kuvernöörinä. Vuodesta 1738 hän työskenteli keisarinna Anna Ivanovnan ministerinä. 1730-luvulla Volynskin ympärille muodostui etupäässä köyhtyneistä aatelisista koostunut ns. ”Volynskin kerho”, joka pyrki lisäämään aateliston poliittista merkitystä ja rajoittamaan ulkomaalaisten vaikutusvaltaa. Ernst Johann von Bironin ja Andrei Ostermanin juonittelu johti vuonna 1740 Volynskin ja tämän kumppanien Andrei Hruštšovin ja Pjotr Jeropkinin pidätykseen ja teloitukseen valtionpetoksesta syytettyinä. Heidät on haudattu Pietariin Sampsonin katedraalin viereen.


title: Time Machine (ohjelmisto)

text: Time Machine on Applen kehittämä varmuuskopiointiohjelmisto macOS:lle. Sen avulla käyttäjä voi halutessaan palauttaa koko järjestelmän ajassa taaksepäin, tai yksittäisiä tiedostoja. Se on myös yhteensopiva joidenkin ohjelmien, kuten iWorkin ja iLifen kanssa, ja pystyy käsittelemään niiden tiedostoja. Time Machine kopioi aluksi koko kovalevyn varmuuskopiohakemistoon, minkä jälkeen ajoittain kopioi sinne viimeisimmän ajankohdan jälkeen muokatut tiedostot. Ohjelmistoa voi kieltää kopioimasta tiettyjä haluttuja tiedostoja ja hakemistoja.


title: Bonjour

text: Bonjour on Applen ohjelmisto tulostimien ja muiden laitteiden sekä tiedostojen jakamista tietokoneiden välillä varten. Ohjelma tulee valmiina macOS-käyttöjärjestelmän, sekä iPhonelle, iPod touchille ja iPadille iOSin, mukana. Bonjour voidaan asentaa erikseen Microsoft Windows -käyttöjärjestelmälle. Bonjour voi tulla joidenkin ohjelmien mukana, kuten iTunesin.


title: Tikkurilan ortodoksinen kirkko

text:
Tikkurilan ortodoksinen kirkko, viralliselta nimeltään Kristuksen taivaaseen astumisen kirkko on Vantaan Tikkurilan suuralueen Viertolan kaupungiosassa sijaitseva, vuonna 1997 käyttöön otettu ortodoksinen kirkko.
Rakennus toimii ortodoksisen kirkon Helsingin hiippakunnan, Helsingin ortodoksisen seurakunnan Vantaan alueen pyhäkkönä. Kirkon pappina toimii arkkimandriitta Andreas Larikka.


title: Tikkurilan ortodoksinen kirkko

text: Helsingin ortodoksinen seurakunta oli vuonna 1986 hankkinut Vantaan Tikkurilasta 240 m²:n omakotitalon. Tämän talon käyttötarkoitus muutettiin ja rakennus remontoitiin kristilliseksi toimintakeskukseksi kappeleineen (kappeli pyhän Arseni Konevitsalaisen muistolle). . Toimintakeskus oli käytössä kymmenisen vuotta Tikkurilan ortodoksisen kirkon käyttöönottoon saakka.


title: Tikkurilan ortodoksinen kirkko

text: Vuonna 1990 seurakunta osti kirkkotontin Tikkurilan Valkoisenlähteentien ja Talvikkitien risteyksen vierestä. Kirkon suunnittelemiseksi järjestettiin arkkitehtikilpailu. Kaivatunlaisia suunnitelmia ei kuitenkaan löytynyt, joten uusi kirkko päätettiin toteuttaa alun perin Tapiolan ortodoksiselle kirkolle tehtyjen, rakennusarkkitehti Arvo Sorsan piirustusten pohjalta.


title: Tikkurilan ortodoksinen kirkko

text: Helsingin hiippakunnan piispa, metropoliitta Leo vihki uuden ortodoksisen kirkkorakennuksen 7.9.1997 Kristuksen taivaaseen astumisen muistolle. Aiempi toimintakeskus kappeleineen myytiin. Uuden kirkon rakennustyöt valmistuivat lopullisesti kesäkuussa 1998.


title: Tikkurilan ortodoksinen kirkko

text: Tikkurilan ortodoksisen kirkon ikonostaasin ja seinien koristemaalaukset ovat Juri Mitroshinin ja ikosnostaasin puuveistokset Grigory Likhterin tekemiä. Vuonna 2001 kirkkoon saatiin myös Alexander Wikströmin lasimaalauksia.


title: Elävälehti

text: Elävälehti () oli Neuvostoliitossa 1920-luvulla syntynyt agitaatiomuoto, joka tuli suosituksi varsinkin harrastajaryhmien esiintymisissä. Se sai alkunsa Venäjän kansalaissodan aikana järjestetyistä ääneenlukutilaisuuksista. Sanomalehti- tai muuhun ajankohtaiseen aineistoon perustuvat teatralisoidut esitykset sisälsivät monologeja, joukkolausuntaa, lauluja, pakinoita ym. Vuonna 1923 Moskovassa perustettiin ensimmäinen ammattimainen elävälehti "Sinjaja bluza" (”Sinipusero”), joka toimi 1930-luvun alkuun saakka. Eri puolille maata syntyneet sinipuseroryhmät kiersivät esiintymässä punanurkissa, kerhotaloissa ja tehtaissa. Niiden toiminta vaikutti uusien teatteri- ja konserttimuotojen kehitykseen. Eräät sinipuseroryhmät tekivät myös ulkomaankiertueita.


title: Sisälacrosse

text: Sisälacrosse eli box lacrosse on erityisesti Pohjois-Amerikassa suositun lacrosse-pelin sisällä pelattava versio. Ottelussa kaksi kuuden pelaajan joukkuetta pelaa vastakkain usein jääkiekkokaukaloon rakennetulla kentällä. Pelin tarkoituksena on saada kumista valmistettu pallo pitkillä haaveilla syötöin ja kuljetuksin vastustajan maaliin. Sisälacrosse on erityisen suosittua Kanadassa ja Tšekissä.


title: Sisälacrosse

text: Joukkue koostuu maalivahdista ja viidestä kenttäpelaajasta eli "juoksijasta". Juoksija on kuka tahansa muu pelaaja kuin maalivahti. Eli juoksija voi olla puolustaja tai hyökkääjä. Maalivahdin voi korvata yhdellä juoksijalla.


title: Sisälacrosse

text: Pelaajan haavin tulee olla 1–1,2 metriä pitkä. Junioripeleissä käytetään lyhyempiä mailoja. Pelaajan tulee käyttää suojavarusteita, kuten kasvonsuojuksella varustettua kypärää, käsineitä ja käsi- ja olkatoppauksia.


title: Sisälacrosse

text: Tyypillisessä pelissä on yhdestä kolmeen tuomaria. Useimmissa peleissä on kaksi tuomaria, joista toinen on päätuomari. National Lacrosse Leaguen otteluissa on kolme tuomaria.


title: Sisälacrosse

text: Sisälacrossea pelataan useimmiten jääkiekkokaukalossa. Pelikenttä voidan rakentaa jään päälle tai jää voidaan sulattaa pois. Yleensä kenttä on 55-61 metriä pitkä ja 24-27 metriä leveä. Maalit ovat perinteisesti olleet 1,2 metriä korkeita ja yhtä leveitä eli ne ovat pienempiä kuin ulkona pelattavassa lacrossessa.


title: Sisälacrosse

text: Amerikkasten sääntöjen mukaan pelattavissa peleissä pelataan kolme 20 minuutin erää. National Lacrosse Leaguen peleissä taas pelataan neljä 15 minuutin erää. Pelin ollessa tasan varsinaisen peliajan jälkeen pelataan jatkoaika.


title: Sisälacrosse

text: Jokaisen erän alussa ja maalin synnyttyä peliä aloitetaan uudelleen aloituksella. Jos pallo lentää pelialueen ulkopuolelle, joukkue jonka pelaajasta pallo ei mennyt yli jatkaa. Pelin aikana joukkueet saavat tehdä vaihtoja vapaasti. Vaihdon tulee tapahtua merkityllä alueella vaihtoaition kohdalla.


title: Sisälacrosse

text: Saatuaan rangaistuksen pelaaja siirtyy rangaistusaitioon. Pienestä rikkeestä tuomitaan kahden minuutin jäähy. Näitä rikkeitä ovat mm. kampitus, sääntöjen vastaiset varusteet, liikaa pelaajia kentällä ja kiinni pitäminen. Pelaaja pääsee takaisin peliin ennen kahden minuutin täyttymistö, jos vastustaja tekee maalin ylivoimansa aikana. Pelissä voidaan tuomita myös viiden tai kymmenen minuutin jäähy.


title: Sisälacrosse

text: Kuten useimmissa muissakin joukkuelajeissa, myös sisälacrossessa tappelut ovat sääntöjen vastaisia. Tappelusta seuraa viiden minuutin jäähy mikäli tappelun osapuolet eivät suostu lopettamaan tappelua.


title: Sisälacrosse

text: Sisälacrossea on pidetty usein miesten pelinä. Sisälacrossea pelanneet naiset ovat useimmiten pelanneet myös normaalia lacrossea. Kanadassa on tehty sarjoja naispuolisille pelaajille.


title: Sisälacrosse

text: Kaudella 2003 Ginny Capicchioni pelasi National Lacrosse Leaguessa. Hän on ainoa nainen, joka on esiintynyt NLL:ssä.


title: Herukkalasisiipi

text: Herukkalasisiipi ("Synanthedon tipuliformis") on lasisiipisiin kuuluva, pieni perhonen. Sen toukat vioittavat herukkapensaita.


title: Herukkalasisiipi

text: Herukkalasisiipi on pienikokoinen, enemmän pistäistä tai sääskeä kuin perhosta muistuttava hyönteinen. Sen ruumis on väritykseltään sinertävän musta, ja takaruumiin poikki kulkee naaraalla kolme ja koiraalla neljä kapeaa, keltaista juovaa. Lisäksi keskiruumiin selkäpuolella on kaksi pitkittäissuuntaista keltaista viirua, ja jalat ovat osittain keltaiset. Tuntosarvet ovat kokomustat ja takaruumiin kärjessä on tuuhea, musta tupsu. Etusiivet ovat suurelta osin läpinäkyvät, mutta niiden kärjessä, siipisuonien välissä, on kellanruskeaa väriä ja siiven poikki kulkee musta raita. Takasiivet ovat läpinäkyvät. Siipiväli on 17–20 mm.


title: Herukkalasisiipi

text: Suomessa lajia tavataan ainakin Pohjois-Pohjanmaalle saakka. Lentoaika on kesäkuun puolivälistä heinäkuulle.


title: Herukkalasisiipi

text: Herukkalasisiipi on pieni perhonen, joka lentää aurinkoisina päivinä. Aikuiset perhoset munivat herukkapensaiden edellisvuotisiin oksiin ja toukka kaivautuu oksan sisälle. Laji talvehtii toukkana.


title: Herukkalasisiipi

text: Toukat elävät herukoiden ("Ribes" sp.) oksien ja varsien sisällä.


title: Yassine Fahas

text: Yassine Fahas (s. 19. huhtikuuta 1987) on ranskalais-algerialainen jääkiekkoilija, pelipaikaltaan oikea laitahyökkääjä. Hän edustaa Ranskan Ligue Magnusissa pelaavaa Ducs de Dijonia.


title: Yassine Fahas

text: Fahas aloitti pääsarjauransa kaudella 2005-2006 Ducs de Dijonissa, jossa hän on toistaiseksi pelannut koko uransa.


title: Yassine Fahas

text: Fahas on edustanut maajoukkuetasolla Algeriaa.


title: Georgian vuoden 2007 mielenosoitukset

text: Georgiassa vuonna 2007 oli mielenosoituksia Georgian hallitusta vastaan. Ne alkoivat syyskuussa, kun entinen puolustusministeri Irakli Okruašvili syytti presidentti Mikheil Saakašviliä korruptiosta ja murhien suunnittelusta. Marraskuussa julistettiin poikkeustila, ja mellakkapoliisi hyökkäsi presidentin eroa vaativien mielenosottajien kimppuun. Joulukuussa ihmisoikeusjärjestöt kuten Human Rights Watch arvostelivat hallitusta liiallisesta voimankäytöstä.


Supreme Headquarters Allied Powers Europe (SHAPE) on Nato-joukkojen Euroopan komentokeskus. Se sijaitsee Casteaussa Belgiassa. Vuodesta 1951 SHAPE oli Euroopan operatiivisten joukkojen päämaja (Allied Command Europe, ACE), mutta vuodesta 2003 SHAPE on Allied Command Operations (ACO):n päämaja ohjaamalla kaikkia liittoutuneiden toimintaa maailmanlaajuisesti.


title: Supreme Headquarters Allied Powers Europe

text: SHAPE on säilyttänyt Eurooppaan viittaavan nimensä oikeudellisista syistä, vaikka maantieteellisesti sen toimintaa laajennettiin vuonna 2003. Tuolloin Naton komento Lissabonissa ja historiallisesti osa Atlantin herruutta siirrettiin ACO:lle. ACO:n komentava upseeri on myös säilyttänyt tittelinsä "Supreme Allied Commander Europe" (SACEUR), ja on aina Yhdysvaltojen neljän tähden kenraali tai upseeri joka toimii myös Yhdysvaltain Euroopan komentajana.


text: SHAPEn päämaja sijaitsi aikaisemmin Ranskassa, mutta Ranskan de Gaulle ei pitänyt Yhdysvaltojen liiallisesta sekaantumisesta Euroopan politiikkaan ja karkotti Naton koko organisaation salaisine agentteineen Ranskan maaperältä ja Pentagonin ja Valkoisen talon harmiksi Naton Euroopan päämaja oli siirrettävä Belgiaan. Uusi päämaja rakennettiin Brysseliin, Monsiin ja Casteauhun, missä ne sijaitsevat yhä.


title: Noe Žordania

text: Noe Žordania (1868–1953) oli georgialainen lehtimies ja poliitikko. Hän kuului menševikkeihin, ja osallistui tärkeässä osassa sosialistiseen liikehdintään tsaarin Venäjällä. Hän johti vallankumouksen jälkeen Georgian hallitusta vuosina 1918–1921, kunnes bolševikkien hallitsema Venäjä pakotti hänet maanpakoon Ranskaan. Siellä hän johti Georgian pakolaishallitusta kuolemaansa asti.


title: Ilmailualan Unioni

text: Ilmailualan Unioni (IAU) on suomalainen ilmailualalla työskentelevien ammattiliitto. Keskusjärjestö SAK:hon ja Kuljetusalan Ammattiliittojen Federationiin (KAF) kuuluvalla liitolla on noin 4 000 jäsentä. IAU:n jäsenet työskentelevät teknisissä ja palvelutehtävissä kuten lentokoneiden huoltotöissä ja asiakaspalvelu-, kuormaus- sekä ruuanvalmistustöissä. IAU:n jäsenten suurin työnantaja on Finnair.


title: Ilmailualan Unioni

text: IAU perustettiin 6. syyskuuta 1969, kun vanhaan SAK:hon kuulunut Suomen Ilmakuljetus-Unioni (perustettu 1957) ja SAJ:hin kuulunut Ilmakuljetusalan Ammattiliitto (perustettu 1962) yhdistyivät keskusjärjestöjen tavoin. Lentotekniset -yhdistys liittyi IAU:hun Teknisten ja erikoisammattien liitosta 1975. Ilmavoimille työskentelevät siirtyivät IAU:sta Sotilasammattiliittoon vuonna 2006.


title: Ilmailualan Unioni

text: IAU on Kansainvälisen kuljetustyöntekijöiden liiton (ITF), Euroopan kuljetustyöntekijöiden liiton (ETF) ja Pohjoismaisen kuljetustyöntekijöiden liiton (NTF) jäsen.


title: Ilmailualan Unioni

text: IAU julkaisee jäsenlehteä "Unioni" (ISSN 1795-2840) kuudesti vuodessa.


title: JOVIAL

text: JOVIAL on korkea-asteinen ALGOLin kaltainen ohjelmointikieli, joka on erikoistunut sulautettujen järjestelmien ohjelmointiin. Kieli on kehitetty avioniikan ja muiden reaaliaikajärjestelmien ohjelmointiin.


title: JOVIAL

text: Kielen on kehittänyt Jules Schwartz vuonna 1959. Kieli on ollut laajalti käytössä sotilasjärjestelmien kehityksessä.


title: JOVIAL

text:
Esimerkkiohjelma:
Esimerkkifunktio saa yhden argumentin codice_1 (tyyppiä "U") ja palauttaa paluuarvon samassa tyypissä.


title: Daallo Airlines

text: Daallo Airlines on djiboutilainen lentoyhtiö. Yhtiö perustettiin vuonna 1991 ja sen pääkonttorit sijaitsevat Dubaissa ja Hargeisassa. Yhtiö perustettiin Venäjällä. Daallo Airlines lentää Arabiemiirikuntiin, Djiboutiin, Saudi-Arabiaan ja Somaliaan.


title: Daallo Airlines

text: Heinäkuussa 2015:


title: Nico Lehto

text: Nico Lehto (s. 19. kesäkuuta 1990 Oulu) on suomalainen entinen jääkiekkopuolustaja. Hän pelasi urallaan SM-liigajoukkue Oulun Kärpissä yhteensä 43 runkosarjaottelua tehopistein 1+3=4 ja keräten 22 jäähyminuuttia. Hän pelasi suurimman osan urastaan kuitenkin Mestiksessä, jonka mestaruuden Lehto voitti KooKoon riveissä vuonna 2014. Viimeisellä kaudellaan 2017–2018 hän toimi Kokkolan Hermeksen kapteenina, kunnes Lehto lopetti pelaajauransa henkilökohtaisten syiden vuoksi marraskuussa 2017.


title: Nico Lehto

text: Lehto on Oulun Kärppien kasvatti ja edusti kasvattajaseuraansa kevääseen 2007 saakka, jolloin hän pelasi B-nuorissa. Lehto siirtyi kaudeksi 2007–2008 Rauman Lukon B-nuoriin. Ensimmäiset miesten pelinsä Lehto pelasi kaudella 2008–2009 Suomi-sarjassa. Hän aloitti kautensa Raumalla ja Vermuntilan Tempon riveissä, mutta palasi takaisin Ouluun ja pelasi loppukauden Kiekko-Laserissa.


title: Nico Lehto

text: Lehto palasi Kärppiin kaudeksi 2009–2010 ja pelasi kautensa A-nuorissa. Hän voitti pelipaikastaan huolimatta koko A-nuorten SM-liigan syöttöpörssin 37 syötöllään. Sarjan pistepörssissä Lehto sijoittui kahdeksanneksi Lukon Charles Bertrandin kanssa. Kauden päätteeksi hän voitti A-nuorten SM-kultaa sekä valittiin tähdistökentälliseen. Lehto pelasi kauden aikana myös kuusi Mestis-ottelua alle 20-vuotiaiden maajoukkueessa, muttei hän päässyt lopulliseen kisajoukkueeseen.


title: Nico Lehto

text: Lehto teki maaliskuussa 2010 kolmivuotisen sopimuksen Kärppien SM-liigajoukkueen. Hän pelasi kaudella 2010–2011 15 runkosarjaottelua SM-liigassa ilman tehopisteitä. Lehto pelasi suurimman osan kaudestaan Mestis-joukkue Kiekko-Laserissa ja vahvisti myös Kärppien A-nuoria viiden ottelun verran. Hän pelasi 15 SM-liigaottelua myös kaudella 2011–2012. Lehto teki liigauransa ensimmäisen ja ainoan maalinsa 21. lokakuuta 2011 vieraissa Kalevan Palloa vastaan. Hän pelasi ison osan kaudestaan myös Mestiksessä kesken kauden konkurssiin ajautuneen Kiekko-Laserin sekä Kajaanin Hokin riveissä.


title: Nico Lehto

text: Syyskauden 2012–2013 Lehto pelasi suurimmaksi osaksi lainalla Mestiksessä. Hän pelasi alkukaudella Kajaanin Hokissa ja siirtyi marraskuussa 2012 joulutaukoon asti ulottuneella lainasopimuksella KooKoohon. SM-liigassa Lehto pelasi kauden aikana 13 runkosarjaottelua tehden kolme syöttöpistettä. Kaudeksi 2013–2014 hän siirtyi vuoden mittaisella sopimuksella KooKoohon. Lehto joutui pitkäksi aikaa sivuun jo seitsemän ottelun jälkeen olkapäävamman takia, joka tuli Kiekko-Vantaan Micke Åstenin taklauksesta. Hän palasi kaukaloihin runkosarjan lopulla, mutta Lehdon pudotuspelit päättyivät kuitenkin neljän ottelun pelikieltoon, jonka hän sai 12. huhtikuuta 2014 pelatusta kolmannesta finaaliottelusta Mikkelin Jukureita vastaan taklattuaan Jesse Rohtlaa päähän. Rohtla loukkaantui tilanteessa, eikä pystynyt jatkamaan ottelua. Lehto voitti kauden päätteeksi Mestiksen-mestaruuden.


title: Nico Lehto

text: Kaudeksi 2014–2015 Lehto siirtyi vuoden mittaisella sopimuksella TuToon. Marraskuussa 2014 hänen sopimuksensa kuitenkin purettiin, kun Lehto oli tehnyt 14 runkosarjaottelussa kaksi syöttöpistettä. Seuraavana päivänä hän siirtyi ottelukohtaisella sopimuksella Suomi-sarjajoukkue Kokkolan Hermekseen. Joulukuussa Lehto palasi Mestikseen ja siirtyi Lempäälän Kisan paitaan.


title: Nico Lehto

text: Lehto palasi kaudeksi 2015–2016 vuoden mittaisella sopimuksella Mestikseen nousseeseen Kokkolan Hermekseen. Hänet nimettiin joukkueen varakapteeniksi. Hän jakoi kevään 2016 pudotuspeleissä Hermeksen sisäisen tehotilaston voiton Ossi Ikosen kanssa lukemalla +5. Kaudella 2016–2017 Lehto oli neljällä osumallaan joukkueen eniten maaleja tehnyt puolustaja Miika Franssilan kanssa. Tammikuussa 2017 hän joutui loukkaantumisen vuoksi sivuun runkosarjan loppupuolelle asti.


title: Nico Lehto

text: Kaudeksi 2017–2018 Lehto nimettiin Hermeksen kapteeniksi. Marraskuussa 2017 hän päätti kuitenkin lopettaa pelaajauransa henkilökohtaisten syiden vuoksi.


title: Nico Lehto

text: Lehto pelasi kolme nuorten maaottelua.


title: Nico Lehto

text: Lehto on toisen polven SM-liigapuolustaja, sillä hänen isänsä Tapani pelasi Oulun Kärpissä 1980-luvulla.


title: Sport Garden

text: Sport Garden on Turussa Länsikeskuksessa sijaitseva salibandyhalli. Salibandyseura FBC Turku käyttää Sport Gardenia kotihallinaan ja vastaa toiminnan pyörittämisestä.


title: Sport Garden

text: Kentän koko hallissa on 39 × 19 metriä ja se on päällystetty Polyflor-matolla. Hallista löytyy lisäksi myös kahvio, punttisali, neuvottelutilat sekä neljä pukuhuonetta.


title: Rehti-areena

text: Rehti-areena on Forssassa sijaitseva urheiluhalli. Salibandyseura Forssan Suupparit käyttää Rehti-areenaa kotihallinaan. Rehti-areena sijaitsee Forssassa Turuntien ja Saarimäenkadun risteyksessä.


title: Michael Vaughn

text: Michael Vaughn syntyi 27. marraskuuta 1968 Normandiassa, Ranskassa, syntymänimenään André Michaux. Hänen isänsä oli matemaatikko, joka rekrytoitiin rikollisorganisaatio Prophet 5:en purkamaan 1500-luvulta peräisin olevaa manuskriptia. Manuskripti saatiin purettua ja se sisälsi aikaansa edellä olevien kemiallisten aineiden ohjeita. Prophet 5 lopetti tutkimuksen, mutta muutamia viikkoja myöhemmin siinä mukana olleita alkoi kuolla mitä oudoimmissa olosuhteissa. Michaux vaihtoi omansa ja poikansa nimet Bill ja Michael Vaughniksi ja he piiloutuivat. Irina Derevko murhasi Billin vuonna 1979. Vuonna 1994 Vaughn rekrytoitiin CIA:lle.


title: Michael Vaughn

text: Vaughn saa tehtäväkseen olla Sydney Bristow'n yhteyshenkilö tämän toimiessa kaksoisagenttina SD-6:ssa. Heidän välinsä lähentyvät työskennellessään tiiviisti yhdessä.


title: Michael Vaughn

text: Toisella kaudella Vaughn ja Sydney tajuavat, että heidän välinen suhteensa alkaa olla enemmän kuin ammatillinen. Kun CIA kaataa SD-6:n ja Allianssin, he vihdoin suutelevat ensimmäistä kertaa ja alkavat seurustella. Kauden lopussa Sydney kuitenkin katoaa ja löytyy kaksi vuotta myöhemmin Hongkongissa.


title: Michael Vaughn

text: Sydneyn oletettiin kuolleen, mikä oli murtanut Vaughnin ja saanut hänet jättämään CIA:n ja menemään naimisiin NSC:n palveluksessa olevan Lauren Reedin kanssa. Sydneyn paluu kuvioihin kolmannella kaudella hankaloittaa Vaughnin ja Laurenin avioliittoa. Kauden aikana Vaughn tajuaa, että hänellä on yhä tunteita Sydneytä kohtaan.


title: Michael Vaughn

text: Myöhemmin paljastuu, että Lauren on rikollisorganisaatio Liiton vakooja. Sydney ja Jack alkavat epäillä Laurenia ja yrittävät vakuutella Vaughnia heidän puolelleen, mutta tämä ei suostu uskomaan. Myöhemmin hän kuitenkin löytää todisteita ja Laurenin paettua hän alkaa pakkomielteisesti jäljittää tätä. Lopulta hän tavoittaa Laurenin ja saa kostonsa tappamalla hänet.


title: Michael Vaughn

text: Neljännellä kaudella Vaughn ja Sydney alkavat seurustella jälleen. Heidät rekrytoidaan CIA:n salaiseen osastoon, APO:on. Kaudella Vaughn alkaa epäillä isänsä olevan yhä elossa löydettyään tämän päiväkirjan, jossa on merkintöjä kolme vuotta tämän kuoleman jälkeen. Lopulta kuitenkin selviää, että hänen isänsä oikeasti on kuollut. Kauden lopulla Vaughn kosii Sydneytä ja he lähtevät lomalle Santa Barbaraan. Vaughn paljastaa, ettei hänen nimensä oikeasti ole Vaughn, mutta kerkeämättä kertoa enempää, he joutuvat auto-onnettomuuteen.


title: Michael Vaughn

text: Kolarin jälkeen viidennellä kaudella Vaughnin sieppaa Prophet 5, mutta Vaughn pakenee heidän hallustaan. Hän kertoo Sydneylle oikean nimensä ja sanoo olleensa vuosia yhteistyössä Renée Rienne -nimisen naisen kanssa tutkiakseen Prophet 5:ä, minkä palveluksessa myös Renéen isä oli ollut. Sydney saa tietää olevansa raskaana, mutta parin onni loppuu lyhyeen, kun Prophet 5 jäljittää Vaughnin ja ampuu hänet.


title: Michael Vaughn

text: Myöhemmin paljastuu, että Vaughn on yhä elossa; hän oli lavastanut kuolemansa Sydneyn ja Jackin avustuksella, jotta Prophet 5 ei murhaisi häntä. Vaughn tapaa tyttärensä ensimmäistä kertaa. Sarjan lopulla Prophet 5 lopulta kaadetaan. Muutamia vuosia myöhemmin Vaughn ja Sydney ovat naimisissa ja heillä on toinen lapsi, Jack.


title: Ihmisruumiista tehty saippua

text: Ihmisruumiista tehty saippua on tuote, jota saksalaisten on väitetty valmistaneen useissa historian vaiheissa, etenkin juutalaisista keskitysleireillä. Väitteen todenperäisyydestä ei ole pitäviä todisteita.


title: Ihmisruumiista tehty saippua

text: Väitteitä levitettiin jo ensimmäisen maailmansodan aikana. Toisen maailmansodan aikana tutkittiin ihmisruumin osien hyötykäyttöä, esimerkiksi hiusten käyttöä eristeenä, ja siinä yhteydessä saatettiin kokeilla myös saippuan valmistusta. Heinrich Himmler antoi luvan hiusten käyttöön teollisessa mittakaavassa, mutta piti ihmisrasvan käyttöä saippuassa liian vastenmielisenä. Kuitenkin ilmeisesti juuri siksi huhu eli sitkeänä.


title: Ihmisruumiista tehty saippua

text: Todisteena saippuantuotannosta pidettiin saksalaisten saippuassa esiintynyttä leimaa RJF, joka tulkittiin tarkoittavan "puhdasta juutalaisten rasvaa" (). Itse asiassa leimassa luki RIF, (). Tutkituista saippuatangoista ei ole löytynyt ihmisen DNA:ta.


Jääkiekon 1. divisioonan maailmanmestaruuskilpailut 2010 pelattiin Alankomaissa (lohko A) ja Sloveniassa (lohko B).
Itävalta ja Slovenia nousevat A-sarjaan vuodeksi 2011.
Serbia ja Kroatia putoavat 2.divisioonaan vuodeksi 2011.


title: Jääkiekon 1. divisioonan maailmanmestaruuskilpailut 2010

text: IIHF:n rankingpisteet määräytyvät sijoitusten perusteella.


title: Superliiga (täsmennyssivu)

text: Superliiga voi tarkoittaa seuraavia asioita:


title: Paul Newton

text: Paul Newton (s. 21. helmikuuta 1948) on brittiläinen basisti, joka toimi Uriah Heepin alkuperäisenä basistina vuosina 1969–1971. Hän soitti yhtyeen kolmella ensimmäisellä albumilla: "Very 'eavy... very 'umble" (1970), "Salisbury" (1971) ja "Look at Yourself" (1971).


title: Paul Newton

text: Newton soitti myös The Hensley Lawton Bandin albumilla "The Return" vuonna 2001.


title: Paul Newton

text: Newton toimi Uriah Heepin lisäksi myös sitä edeltäneissä Spice- ja The Gods -yhtyeissä. Tuolloin hänen isänsä toimi yhtyeen managerina. Myöhemmin Gerry Bron tuli yhtyeeseen manageriksi, mikä aiheutti ongelmia yhtyeelle.


title: Paul Newton

text: Newton erotettiin Uriah Heepistä marraskuussa 1971, minkä jälkeen hän vetäytyi ammatimuusikon uralta opiskelemaan ja jätti soittamisen vain harrastukseksi. Hänellä oli kuitenkin 1990-luvulla yhtye Keith Bakerin kanssa.


title: Jakobsbergin urheiluhalli

text: Jakobsbergin urheiluhalli () on Ruotsin Järfällassa sijaitseva urheilurakennus. Urheiluhalli toimii Superliigaseura Järfälla IBKn kotihallina. Urheiluhalliin kuuluu kolme hallia: A-, B- ja C-hallit. A-hallin katsojakapasiteetti on 1100 katsojaa.


title: Gaspar Noé

text: Gaspar Noé (s. 27. joulukuuta 1963 Buenos Aires) on argentiinalaissyntyinen ranskalaisohjaaja.


title: Olavi Sohlberg

text: Jorma Olavi Sohlberg (1. marraskuuta 1908 Helsinki − 11. tammikuuta 2001 Espoo) oli suomalainen juristi ja yritysjohtaja.


title: Olavi Sohlberg

text: Sohlberg valmistui juristiksi vuonna 1935 ja kaavaili tuomarin uraa. Hän sai varatuomarin arvon vuonna 1938. Wille Sohlbergin kuoltua 1938 Olavi Sohlberg kutsuttiin perheyhtiön Oy G. W. Sohlberg Ab tehtäviin. Yrityksen jatkosta sopi kaksi serkusta, Olavi Sohlberg ja Sakari Sohlberg (1904–2000). Olavi Sohlberg ryhtyi toimitusjohtajaksi. Sakari Sohlberg tuki serkkuaan yhtiön hallituksen puheenjohtajana, mutta jatkoi itse juristina ja eteni korkeimman oikeuden oikeusneuvokseksi. Työnjako toimi hyvin 1990-luvun alkuun saakka, jolloin serkukset siirsivät vastuun seuraavalle sukupolvelle. Olavi Sohlberg siirsi sukuyhtiön toimitusjohtajan tehtävät 1973 esikoiselleen Kari O. Sohlbergille, mutta tuki seuraavaa sukupolvea 1990-luvulle saakka johtokunnan ja sittemmin hallituksen puheenjohtajana.


title: Olavi Sohlberg

text: Sohlberg sai 1961 Vuorineuvoksen arvon.


title: Olavi Sohlberg

text: Toimitusjohtajan tehtävien ohessa ja vielä eläkkeelle jäätyään Sohlberg hoiti monia elinkeinoelämän ja maanpuolustusyhteisöjen luottamustoimia. Hän toimi muun muassa Keskuskauppakamarin puheenjohtajana 1972–1974.


title: Khinkali

text: Khinkali on georgialainen perinneruoka. Ne ovat taikinanyyttejä, joden täytteenä on tyypillisesti voimakkaasti maustettua lihaa. Myös muita täytteitä, esimerkiksi juustoa ja vihanneksia, käytetään.


title: Tunturipunatäplä

text: Tunturipunatäplä ("Zygaena exulans") on pieni, punatäpliin kuuluva perhonen.


title: Tunturipunatäplä

text: Tunturipunatäplä on väritykseltään tyypillinen punatäplä, jonka siniharmaissa, kiiltävissä ja läpikuultavissa siivissä on viisi kirkkaanpunaista täplää. Siiven etureunassa tyven täplä on venynyt siivensuuntaisesti ja lähempänä kärkeä oleva täplä on melko lyhyt. Siiven keskiosassa on kolme melko pyöreää täplää. Etusiivet ovat pituuteensa nähden melko leveät. Takasiivet ovat harmaanpunaiset ja niissä on harmaa reunus. Siipiväli on 29–35 mm , mutta lajista tunnetaan myös pienikokoinen muoto "f. minor", jonka siipiväli on noin 19 mm. Naaraiden kuviointi ei ole yhtä selvärajaista kuin koirailla. Ruumis on musta ja muihin punatäpliin verrattuna huomattavasti karvaisempi. Verkkosilmät ovat pienet, imukärsä pitkä ja huulirihmat pitkät ja karvaiset.


title: Tunturipunatäplä

text: Laji on ulkonäöltään hieman muunteleva. Huomattavan poikkeavia muotoja ovat "f. flava", jolla punainen väri on korvautunut keltaisella sekä "f. flavilinea", jolla on etusiivissä oranssit siipisuonet.


title: Tunturipunatäplä

text: Tunturipunatäplää tavataan Etelä- ja Keski-Euroopan vuoristoissa, Skandinavian tunturialueilla sekä Venäjällä aina Etelä-Siperiaan asti. Tunturipunatäplä elää vuoristojen koivuvyöhykkeellä ja sitä korkeammalla. Suomessa eteläisimmät havainnot ovat Sallasta, mutta eniten havaintoja on Enontekiön ja Utsjoen suurtuntureilta. Lentoaika on heinäkuu.


title: Tunturipunatäplä

text: Tunturipunatäplä on vuoristojen ja tunturialueiden laji, joka tavallisimmat elinalueet ovat 1000–3000 metrin korkeudella merenpinnasta. Aikuiset perhoset lentävät lähellä maanpintaa aurinkoisella säällä, joskus hyvinkin kovassa tuulessa, ja lepäävät muun ajan myrkyllisyydestä varoittavan suojavärinsä turvin. Myös toukat ovat aktiivisia aurinkoisella säällä ja pysyvät pilvisellä säällä piilossa kasvien tyvillä. Toukkakehitys kestää kahdesta kolmeen vuotta.


title: Tunturipunatäplä

text: Toukka on punatäpläksi poikkeuksellisen kaikkiruokainen. Se käyttää ravinnokseen monia tunturialueen kasveja, kuten erilaisia hernekasveja, vaivaispajua ("Salix herbacea"), vaivaiskoivua ("Betula nana") ja lapinvuokkoa ("Dryas octopetala"). Skotlannissa elävä populaatio on erikoistunut elämään variksenmarjalla.


title: Ihana elämä

text: Ihana elämä () on Federico Fellinin ohjaama elokuva vuodelta 1960. Elokuva kertoo toimettoman toimittajan viikosta Roomassa ja siitä, kuinka hän etsii onnea ja rakkautta, jotka jäävät saavuttamatta. Elokuvaa on mainittu vedenjakajaksi Fellinin aiempien neorealististen ja myöhempien taide-elokuvien välillä, ja sitä pidetään yhtenä elokuvahistorian merkkiteoksista.


title: Ihana elämä

text: Tavallisimman tulkinnan mukaan elokuva voidaan jakaa johdantoon, seitsemään pääjaksoon, joiden välissä on väliosa, ja epilogiin. Jos jokaisen episodin ilta liittyisi edellisen päivän aamuun, ne muodostaisivat seitsemän peräkkäistä päivää, mutta näin ei välttämättä ole.


title: Ihana elämä

text: 1. päivä: Helikopteri kuljettaa Kristus-patsasta antiikin Rooman akveduktin ylitse Rooman ulkopuolella ja Marcellon uutishelikopteri seuraa sitä. Uutishelikopteri joutuu hetkeksi pois reitiltään, kun näkyviin ilmestyy kerrostalon katolla aurinkoa ottavia bikiniasuisia naisia. Ylhäällä huojuva Marcello yrittää elehtien saada heiltä puhelinnumeroita, mutta kun se ei onnistu, hän jatkaa patsaan perässä Pietarinaukiolle.


title: Ihana elämä

text: 1. ilta: Marcello tapaa Maddalenan (Anouk Aimée) sattumalta hienossa yökerhossa. Kaunis ja varakas perijätär Maddelena on kyllästynyt Roomaan ja etsii jatkuvasti uusia kokemuksia, kun taas Marcellolle Rooma on sopiva viidakko, johon hän voi piiloutua. He rakastelevat prostituoidun makuuhuoneessa, jolle he ovat antaneet kyydin kotiin Maddalenan valkoisella Cadillacilla.


title: Ihana elämä

text: 1. aamu: Marcello palaa aamulla asuntoonsa ja huomaa, että hänen morsiamensa Emma (Yvonne Furneaux) on ottanut yliannoksen huumeita. Matkalla sairaalaan päivystyssalissa Marcello julistaa tälle ikuista rakkauttaan. Odottaessaan Emman toipumista Marcello kuitenkin yrittää soittaa Maddalenalle.


title: Ihana elämä

text: 2. päivä: Marcello menee työtehtävissä vastaanottamaan kuuluisaa ruotsalais-amerikkalaista näyttelijää Sylviaa (Anita Ekberg) Ciampinon lentoasemalle. Sylvian lehdistötilaisuuden aikana Marcello soittaa kotiin varmistaakseen, että Emma on ottanut lääkkeensä ja vakuuttaa, ettei hän ole yksin Sylvian kanssa. Marcello suosittelee ohimennen, että Sylvia vietäisiin kierrokselle Pietarinkirkkoon. Kirkossa muuan toimittaja valittaa, että Sylvia on kuin "nosturi", sillä kukaan heistä ei pysy hänen perässään, kun hän kiipeää vauhdikkaasti portaita. Marcello taktikoi itsensä niin, että he ovat kahden kesken Vatikaaniin avautuvalle parvekkeelle.


title: Ihana elämä

text: 2. ilta: Hurmaantunut Marcello tanssii illalla Sylvian kanssa Caracallan kylpylässä. Sylvian luonnollinen aistillisuus saa aikaan riehakkaan juhlan, mutta hänen ikävystynyt sulhasensa Robert (Lex Barker) lukee lehteä. Robertin nöyryyttävä huomautus Sylvialle saa tämän lähtemään pois, ja Marcello ja muut paparazzit lähtevät innokkaina perässä. Kun Marcello ja Sylvia huomaavat olevansa kahdestaan, he viettävät loppuyön Rooman kaduilla ja polskuttelevat Trevin suihkulähteessä.


title: Ihana elämä

text: 2. aamu: Aamun koittaessa lumous on haihtunut, kun Sylvia leikkisästi "voitelee" Marcellon pään suihkulähteen vedellä. He ajavat takaisin Sylvian hotellille, missä vihainen Robert odottaa häntä autossa. Robert lyö Sylviaa ja käskee tämän vuoteeseen ja sitten käy Marcellon kimppuun, joka ottaa asian tyynesti.


title: Ihana elämä

text: 3. päivä: Marcello tapaa hienostuneen älykköystävänsä Steinerin (Alain Cuny) kirkossa, jossa tämä soittaa uruilla Bachia.


title: Ihana elämä

text: 4. päivä: Myöhään iltapäivällä Marcello, hänen valokuvaajaystävänsä Paparazzo (Walter Santesso) ja Emma ajavat Rooman lähistölle tekemään juttua kahdesta lapsesta, joiden väitetään nähneen Neitsyt Marian. Vaikka kirkko suhtautuu asiaan virallisesti epäillen, paikalle kokoontuu suurin joukoin uskovaisia ja toimittajia.


title: Ihana elämä

text: 3. ilta: Illalla tapahtuma lähetetään Italian radion ja television kautta. Kaatosateessa kahta lasta sokeasti seuraava ihmisjoukko repii oksat ja lehdet pienestä puusta, jonka sanotaan suojanneen Neitsyt Mariaa. Emma rukoilee neitsyeltä, että hän saisi omistaa Marcellon sydämen yksin.


title: Ihana elämä

text: 3. aamu: Tilaisuus päättyy aamulla, kun väkijoukko suree sairasta lasta, pyhiinvaeltajaa, jonka tämän äiti on tuonut parannettavaksi, mutta joka on tallautunut kuoliaaksi tapahtumien tuoksinassa.


title: Ihana elämä

text: 4. ilta: Eräänä iltana Marcello ja Emma saapuvat tapaamiseen Steinerin ylelliseen kotiin, jossa heidät esitellään absurdille älykköjoukolle, joka lukee ääneen typeriä runoja, rämpyttää kitaraa, esittelee tyhjiä ajatuksia ja kuuntelee nauhoitettuja luonnonääniä. Kun yksi naisista julistaa, että on parempi pysyä naimattomana, jotta ei tarvitse valita, Marcello vastaa, että on parempi tulla valituksi kuin valita. Emma näyttää ihastuvan Steinerin kotiin ja lapsiin, ja hän sanoo Marcellolle, että jonain päivänä hänellä on samanlainen koti kuin Steinerilla. Marcello tunnustaa ulkona terassilla Steinerille ihailevansa kaikkea, mitä tämä edustaa, mutta Steiner myöntää, että häntä repii kahteen suuntaan toisaalta se turvallisuus, mitä materialistinen elämä tarjoaa, ja toisaalta kaipuu kohti henkistä joskin epävarmaa elämää. Steiner filosofoi maailman rakkauden tarpeesta ja pelkää, mitä hänen lapsensa joskus aikuistuessaan joutuvat kohtaamaan.


title: Ihana elämä

text: 5. päivä: Marcello kirjoittaa iltapäivällä romaaniaan rantaravintolassa, jossa hän tutustuu nuoreen perrugialaiseen tarjoilijaan Paolaan (Valeria Ciangottini), joka soittaa Perez Pradon cha-chan "Patricia" jukeboksilla ja sitten hyräilee sen sävelmää. Marcello kysyy, onko Paola kihloissa, ja vertaa tätä sitten Umbrian maalausten enkeleihin.


title: Ihana elämä

text: 5. ilta: Marcello tapaa Via Venetolla Roomaan käymään tulleen isänsä (Annibale Ninchi). He menevät Paparazzon kanssa Cha-Cha-Cha-klubille, jossa Marcello esittelee isänsä kauniille tanssijalle Fannylle (Magali Noël), ilmeisesti tarkoituksena tarjota isälle yöksi naisseuraa. Kun Fanny kutsuu Marcellon isän asuntoonsa, tämä saa lievän sydänkohtauksen.


title: Ihana elämä

text: 4. aamu: Huolimatta Marcellon vaatimuksesta, että isän on jäätävä puhumaan, tämä hyppää taksiin ja lähtee seuraavalla junalla kotiin.


title: Ihana elämä

text: 6. ilta: Marcello, Nico (Nico) ja muut ystävykset tapaavat via Venetolla ja lähtevät Rooman ulkopuolelle linnaan, jonka omistaa aristokraatti Bassano di Sutri. Maddalena istuttaa Marcellon avaraan huoneeseen ja menee sitten itse toiseen, jonka yhdistää siihen kaikukammio. Maddalena ilmaisee Marcellolle rakkautensa ja kiintymyksensä ja kosii häntä samalla kun toinen mies suutelee ja hyväilee häntä. Hänen kaksinaamaisuudestaan tietämätön Marcello vastaa hämmentynein sanoin, jotka kaikuvat tyhjyyteen. Kun ryhmä tutkii linnan vieressä olevia raunioita, amerikkalainen perijätär Jane (Audrey MacDonald) viettelee Marcellon.


title: Ihana elämä

text: 5. aamu: Väsyneinä ja silmät sumeina joukko palaa aamulla linnan pääosaan.


title: Ihana elämä

text: 7. ilta: Marcellolla on ankara riita Emman kanssa, ja he sopivat suhteen päättämisestä. Emman suostumuksella Marcello jättää tämän tienpenkalle ja ajaa pois. Marcello muuttaa mielensä ja palaa paikalle, missä Emma kerää tyytyväisenä kukkia paikalle, jonne hän tämän jätti. He sopivat riitansa ja palaavat yhdessä kotiin.


title: Ihana elämä

text: 6. aamu: Ollessaan vuoteessa Emman kanssa Marcello saa puhelun. Hän rientää Steinerin asuntoon ja kuulee, että tämä on surmannut itsensä ja kaksi lastaan.


title: Ihana elämä

text: 6. päivä: Odotettuaan ensin poliisin kanssa Steinerin vaimon kotiinpaluuta hän tapaa tämän ulkopuolella, ja paparazzien parveillessa ympärillä kuvaamassa hän kertoo kauhean uutisen.


title: Ihana elämä

text: 8. ilta: Samana iltana Marcello ja joukko juhlijoita murtautuu fregeneläiseen rantataloon, jonka omistaa Marcellon ystävä Riccardo. Juhlistaakseen tuoretta avioeroaan Riccardosta Nadia esittää stripteasena Perez Pradon cha-cha-laulun ”Patricia”. Juopunut Marcello yrittää saada muut juhlijat innostumaan orgioista. Juopumustilan vuoksi juhlijat kuitenkin ryhtyvät Marcellon kanssa riehumaan ja heittelevät tyynyn höyheniä pitkin huonetta Marcellon ratsastaessa nelinkontin ryömivän naisen päällä.


title: Ihana elämä

text: 7. aamu: Aamulla juhlat siirtyvät rannalle, josta he löytävät nykyajan merihirviön, paisuneen keihäsrauskun kaltaisen olion, joka on jäänyt kalaverkkoon. Horteinen Marcello sanoo, että sen silmät tuijottavat kuin kuolleella.


title: Ihana elämä

text: 7. päivä: Fregenen rantaravintolan nuori tarjoilija Paola huutaa Marcellolle lahden yli, mutta sanat hukkuvat tuuleen ja aaltojen kohinaan. Marcello viestittää, ettei kuule mitä Paola sanoo eikä ymmärrä tämän käsittämättömiä eleitä. Hän luovuttaa ja lähtee muiden juhlijoiden mukana, kun nämä poistuvat rannalta. Elokuva päättyy pitkään lähikuvaa Paolan surullisista mutta samalla hymyilevistä silmistä.